Zo slovenskej tlače ● Máj (II.) 2013 ● Monitor
http://www.oslovma.hu/index.php/sk/monitoring/167-monitoring1-monitoring1/1017-zo-slovenskej-tlae-maj-ii-2013-monitor
http://www.oslovma.hu/01-Imro-Ment/ImroInfo/2013/ImrSlT14.rtf
Baťovci chcú peniaze za „svoje“ mestá - P. Szijjártó v Bratislave - Cenu zmierenia a súdržnosti dostal Štefan Hríb - „Je smiešne hovoriť, že v stredoveku nebolo Slovensko, ale len Uhorsko“ - Ako zachrániť Slovenské inštitúty? - „Keď na niekoho nadáva, nadáva vlastne na svoj vlastný obraz v zrkadle“ - Maďarské tabule na železnici - Dvojjazyčnosť u firiem funguje. Štát mešká - O maďarské občianstvo požiadalo vyše 440.000 Maďarov žijúcich v zahraničí - Cyrilo-metodská tradícia vyvolávala mimo Slovenska aj spochybňovanie - Zahraniční učitelia v Žiline - Dodatok k zmluve o podpore pre Stredisko pilíšskych Slovákov
Vybral a zostavil: Imrich Fuhl
Páči sa mi to: www.oslovma.hu
Maďarskú kartu mal v rukáve najmä Slota. Bez neho sa takmer nepoužíva
19. mája 2013 - (Ondrej Kubovič - aktualne.atlas.sk)
Maďarská karta mizne z hracieho balíčka slovenskej politiky. Z rukáva ju totiž najčastejšie vyťahoval bývalý šéf SNS Ján Slota, ktorého strana sa aktuálne pohybuje mimo parlamentu. Tému Maďarov na Slovensku však postupne nahrádza iná. Tiež menšinová. Využitie maďarskej karty patrilo v minulosti k bežným javom v slovenskej politike. Na je vytiahnutie pritom stačilo skutočne málo - napríklad odhalenie sochy, nový zákon našich južných susedov alebo názvy jednotlivých obcí južného Slovenska. Od nástupu kabinetu Ivety Radičovej, a v náväznosti aj počas vlády socialistov však táto hra stráca na sile mizne v prepadlisku dejín. Odborníci a politológovia vidia dôvody jasne. „Maďarská karta vymizla s odchodom Jána Slotu z politiky, aj z postu predsedu SNS. K jej oslabeniu ale prispela aj hlbšia integrácia do Európskej únie, či množstvo iných problémov, ktoré musí vláda riešiť,“ myslí si politický analytik agentúry Polis Ján Baránek. Pokrok vidí aj na strane voličov, ktorí začali chápať, že za zhoršujúcu sa životnú úroveň, korupciu a rastúcu nezamestnanosť nemôžu Maďari. „Je to prázdna bublina. Neexistuje tu ani pocit ohrozenia zo strany Maďarska,“ doplnil odborník. Slabnúci vplyv maďarskej karty vníma aj jeho kolega z odboru, politológ Tomáš Koziak. Jej využívanie ale podľa neho nebolo len v rukách Jána Slotu. „Pokiaľ nie sú extrémistickí politici, tak o tomto probléme nepočuť. A ako Slota potreboval Miklósa Duraya, tak Duray potrebuje Slotu,“ vysvetlil, čo prispelo k upokojeniu národných vášní. Politológ Miroslav Kusý by ale zatiaľ príliš neoslavoval. Ako totiž vysvetlil maďarská karta je momentálny úkaz, ktorý politici radi využijú, keď sa dostanú do úzkych. Na rad sa preto môže dostať najmä ako prehlušovacia taktika pri závažných kauzách. „Stačí domáci škandál, ktorý je nepríjemný. Vládni politici radi siahnu po maďarskej karte vždy, keď sa niečo nájde. Spúšťačom môže byť, keď si slovenskí Maďari postavia sochu a urobí sa z toho škandál,“ vysvetlil. Otázku najväčšej národnostnej menšiny podľa Kusého okrem Slotu rád vyťahuje aj premiér Robert Fico. Berie si pritom podľa neho príklad zo svojho predchodcu - Vladimíra Mečiara. Politológ ale priznáva, že v súčasnosti je situácia pokojná. „Fico a Orbán sú politici podobného typu, dokonca si kurizujú a kopírujú sa v niektorých ohľadoch. Aj keď momentálne maďarská karta neprichádza do úvahy, môže sa to ešte zmeniť,“ varuje Kusý. Maďarskú kartu prebíja rómska Politici sa stránia maďarskej karty aj kvôli extrémistickej politickej konkurencii. Práve radikáli by totiž problémy medzi oboma národmi mohli využiť na naháňanie nových voličov do svojho košiara. „Pokiaľ by sa hralo národnostnou kartou, mohlo by sa naznačiť, že je tu nejaký takýto problém. Mohli by sa jatriť historické rany. Na tejto vlne môže extrémizmus stúpnuť, a môže sa stať nebezpečný pre spoločnosť,“ vysvetlil Koziak. Baránek však tvrdí, že radikalizmus pod Tatrami ani v Maďarsku nie je nacionalistický ale skôr zameraný na Rómov. „Nie sú tam tie slovensko-maďarské trecie plochy. Existujú však maďarsko-rómske a slovensko-rómske,“ vysvetlil šéf agentúry Polis. S tým súhlasia aj Kusý a Koziak. Na témach spojených s rómskou menšinou sa totiž už v súčasnosti podľa nich priživujú niektoré subjekty slovenskej politickej scény.
Bývalý americký novinár: Západ Slovensko rešpektuje, Východ obdivuje
http://www.sme.sk/c/6804658/byvaly-americky-novinar-zapad-slovensko-respektuje-vychod-obdivuje.html
Predseda EP obvinil Maďarsko z prípravy zoznamu židov
18. mája 2013 - (tasr)
Maďarské ministerstvo zahraničných vecí sa dnes ostro ohradilo voči štvrtkovým vyjadreniam predsedu Európskeho parlamentu Martina Schulza, podľa ktorého Maďarsko chce pripraviť zoznam židov. Podľa agentúry MTI sa tak Schulz vyjadril pre bruselský denník Metro, ktorý sa venoval názorom o budúcnosti Európskej únie a oslovil politikov širokého spektra. Nemecký sociálny demokrat Schulz prezentoval názor, že vznikom Európskej únie sa podarilo „pochovať démonov 20. storočia”. Rasizmus a antisemitizmus sú podľa jeho slov už pod kontrolou, nepodarilo sa ich však ešte úplne zlikvidovať. Vplyvom krízy hrozí riziko, že ožijú, konštatoval predseda EP a ako príklad uviedol Maďarsko, ktoré údajne chce vytvoriť zoznam židov. Rezort maďarskej diplomacie v tejto súvislosti vydal vyhlásenie, v ktorom odmietol „bezprecedentné obvinenie v dejinách EÚ, keď predseda EP celú krajinu označil za antisemitskú”. „V Maďarsku sa nerobia žiadne zoznamy židov. Antisemitské javy maďarská vláda rázne odsudzuje a trestá. Právne prostriedky k tomu vytvorila terajšia vláda,” píše sa vo vyhlásení.
Maďarské ministerstvo zahraničných vecí sa ostro ohradilo
http://aktualne.atlas.sk/sef-ep-schulz-tvrdi-ze-madarsko-pripravuje-zoznam-zidov-rezort-diplomacie-sa-ohradil/zahranicie/europa/
Maďari hrozia vyššou bankovou daňou
Rok pred voľbami sa snažia južní susedia po deviatich rokoch znížiť deficit pod tri percentá.
17. mája 2013 - (Jozef Tvardzík - ekonomika.sme.sk)
Pre vysoký deficit je Maďarsko deväť rokov pod disciplinárnym konaním Bruselu. Vláda Viktora Orbána ho musí znížiť, preto schválila úsporné opatrenia. „Ak by neboli v hre hrozby, že nám Európska únia škrtne fondy, vláda by tak deficit neriešila. Na jeho zníženie však šije opatrenia horúcou ihlou,“ povedal pre SME maďarský ekonóm Kálmán Dezséri. Orbánova vláda sa zaviazala, že v tomto a budúcom roku v rozpočte ušetrí 93 miliárd forintov. Zníži nimi deficit o 0,3 percentuálne body a vmestí sa do limitu troch percent, čo žiada Brusel. Peniaze chce šetriť viazaním výdavkov v sektoroch. Je pripravená stopnúť aj investičné projekty za 80 miliárd forintov plánované na budúci rok. Sú medzi nimi napríklad výstavba futbalového štadiónu či rekonštrukcia námestia Kossuth v Budapešti. „Dodatočné kroky očakávané Komisiou sú nepotrebné,“ neodpustil si pre TV Bloomberg komentár hovorca vlády András Giró-Szász. Brusel bude opatrenia posudzovať zrejme 22. júna. Orbán sa obáva, že Komisia povie, že opatrenia sú síce dostatočné, ale nie udržateľné. Minister hospodárstva Mihály Varga pohrozil, že vláda má plán B. Je pripravená zvýšiť bankovú daň, daň z finančných transakcií či dane pre energetický sektor, tvrdí server Portfolio.hu. „Uvedomuje si, že je to citlivá téma, keďže dane zasiahnu hlavne zahraničné firmy,“ tvrdí Dezséri. Vláda v médiách prezentuje, že za disciplinárnym konaním voči Maďarsku je lobing zahraničných firiem. Tie sa sťažujú, že prišli pre vyššie dane v krajine o časť ziskov. „Únia zneužíva svoju moc. Špeciálne dane a zníženie cien energií idú proti záujmom firemnej loby,“ reagoval šéf frakcie Fideszu Antal Rogán. Fideszu môže prekaziť rozpočtové plány daň z finančných transakcií vo výške 0,2 percenta. Európska verzia je len slabým odvarom Orbánovej dane. Za apríl do rozpočtu z tejto dane pritieklo o polovicu menej, aký bol plán. Rezort financií už pre týždenník Figyelő priznal, že očakávaný ročný príjem je z tejto dane zrejme prestrelený o 80 miliárd forintov. Finančné inštitúcie totiž racionalizujú transakcie, aby sa vyhli dani. Ministerstvo tvrdí, že výkyv v príjme spôsobila aj sezónnosť, koncom roka očakáva lepší výber. V bankách vyvolala ostrú kritiku banková daň a najnovšie snaha, aby polovica bankového sektora v Maďarsku bola v maďarských rukách. Dnes patrí zahraničným vlastníkom 64 percent bankového trhu. Šéf Intesa Sanpaolo Enrico Cucchiani návrh v marci označil za nočnú moru. Agentúra Reuters prišla s informáciou, že z maďarského trhu odchádzajú dve banky. Kúpiť ich má OTP banka. Talianska skupina Intesa, do ktorej patrí VÚB banka, reagovala na možné správy o jej odchode, že je to špekulácia. Šéf OTP Sandor Csanyi povedal, že ak vláda nezníži dane, z krajiny budú odchádzať banky, ktoré sú už v strate. Orbán posilňuje protieurópske nálady laickou a skreslenou rétorikou. V médiách obviňuje Komisiu, že chce vziať maďarským občanom dôchodky či sociálne istoty, ale vláda jej tlaku odoláva. „Nazývajú to úsporami. Brusel nám hovorí, čo by sme mali robiť, ale ja sa s tým nestotožňujem, lebo chcú ľuďom brať,“ interpretoval odporúčania Komisie Orbán vo rádiu MR1. Ide o marketing a vykreslenie Európskej únie ako nutné zlo, tvrdí pre SME analytička Andrea Éltetőová z Maďarskej akadémie vied. „Často používa slovné spojenia: ľudia Maďarska, znížili sme pre vás ceny energií, plynu a podobne. Je predsa len rok pred voľbami,“ dodáva Éltetőová.
Zvláštne praktiky spoločnosti Platts - Ropný škandál nahlásili Maďari
http://spravy.pravda.sk/ekonomika/clanok/280957-ropny-skandal-nahlasili-madari/
Enikő Eszenyi opäť režíruje v Bratislave
Hra Venuša v kožuchu má bližšie k človeku ako k pornografii
http://divadlo.sme.sk/c/6803096/hra-venusa-v-kozuchu-ma-blizsie-k-cloveku-ako-k-pornografii.html
Enikő Eszenyi: Nerobím politické divadlo
http://kultura.pravda.sk/divadlo/clanok/280891-enikoe-eszenyi-nerobim-politicke-divadlo/
V. Orbán: Celý spor Budapešti s EÚ je o presadzovaní záujmov nadnárodných korporácii, ktoré EÚ zastupuje
17. mája 2013 - (tasr)
Nadnárodné spoločnosti by v EÚ chceli dosiahnuť, aby Maďarsko odvolalo viaceré opatrenia vlády, ktoré sa ich nepriaznivo dotýkajú Maďarsko nie je ochotné pristúpiť k reštrikčným opatreniam, ktoré požaduje Európska únia, vyhlásil dnes v maďarskom verejnoprávnom rozhlase predseda maďarskej vlády Viktor Orbán. Podľa jeho vyjadrenia spory medzi Bruselom a Budapešťou spočívajú v tom, že nadnárodné spoločnosti by v EÚ chceli dosiahnuť, aby Maďarsko odvolalo viaceré opatrenia vlády, ktoré sa ich nepriaznivo dotýkajú. “Celý spor medzi Bruselom a Maďarskom je o tomto. Všetky ostatné záležitosti, týkajúce sa politiky, ľudských práv a iné, sú iba zámienkou,” konštatoval Orbán. Nemecká kancelárka Angela Merkelová vo štvrtok v Berlíne podľa agentúry MTI vyhlásila, že je potrebné dosiahnuť, aby sa Maďarsko vrátilo na správnu cestu. Úvahy o prípadnom vylúčení z EÚ však odmietla, pretože v tom prípade by podľa jej slov spoločenstvo únie už nemalo vplyv na dianie v Maďarsku.
Baťovci chcú peniaze za „svoje“ mestá - Partizánske, Svit, aj za Bojnický zámok
http://www.aktuality.sk/clanok/228883/batovci-chcu-peniaze-za-svoje-mesta-partizanske-svit-aj-za-bojnicky-zamok/
Vidiecky turizmus
http://www.teraz.sk/tag/vidiecky-turizmus
Ranče, salaše, agrozariadenia a farmy, hospodárske dvory a ekozariadenia
http://www.sacr.sk/slovensko/nase-tipy-pre-vas/vidiecky-cestovny-ruch/
V parlamente zakázali fotografovať korunu sv. Štefana
16. mája 2013 - (tasr)
Korunu uhorských kráľov, ktorá je vystavená v kupolovej sieni maďarského parlamentu v Budapešti, už nebude možné fotografovať. Kráľovské symboly a príslušenstvo, ktoré do konca roka 1999 boli vystavené v Národnom múzeu, sa mohli v parlamente doposiaľ fotografovať iba bez blesku. Podľa dnes zverejnenej informácie servera pre cestovný ruch Turizmus Online však odteraz platí úplný zákaz fotografovania. Hranicu trpezlivosti vedenia parlamentu prekročili turisti, ktorí vedome, prípadne náhodne, príliš často odpálili pri fotografovaní aj blesk škodlivý pre tento klenot. Pôvodne chcelo vedenie parlamentu postihovať turistických sprievodcov, ktorých skupiny by sa previnili proti zákazu používania zábleskového zariadenia. Napokon sa rozhodli pre úplný zákaz fotografovania v kupolovej sieni. Záujemcom o snímku koruny ponúka fotografiu internetová stránka parlamentu. Podľa tradície túto korunu nasadili na hlavu sv. Štefana na Vianoce v roku 1000. Koruna sa v priebehu času stala symbolom uhorskej a neskôr i maďarskej štátnosti. V roku 1944 ukradli túto vzácnu insígniu nacisti a na konci druhej svetovej vojny skončila v rukách Američanov. Potom bola dlhé roky uložená v priestoroch, kde sa uschováva americký štátny poklad - vo Fort Knoxe v štáte Kentucky. USA vrátil svätoštefanskú korunu Maďarsku v roku 1977.
Radosť, smiech a paleta farieb - Vernisáž 14. ročníka Žitnoostrovských pasteliek
http://www.hlavnespravy.sk/dunajska-streda-vernisaz-odzrkadlovala-radost-smiech-a-paletu-farieb/100394/
13. ročník vinárskej súťaže Víno Bojnice
http://www.hlavnespravy.sk/v-bojniciach-sa-uskutocni-uz-v-poradi-13-rocnik-vinarskej-sutaze-vino-bojnice/100246/
SR sa pridala k iniciatíve na ochranu európskeho audiovizuálneho priemyslu
http://www.hlavnespravy.sk/eu-sr-sa-pridala-k-iniciative-na-ochranu-europskeho-audiovizualneho-priemyslu/100255/
RTVS prvýkrát odvysiela katolícku bohoslužbu v maďarčine s titulkami
http://www.aktuality.sk/clanok/228865/rtvs-prvykrat-odvysiela-kotolicku-bohosluzbu-v-madarcine-s-titulkami/
Ipsos: Fidesz by v máji volilo 24 %, MSZP 14 %, Jobbik 7 %, nevolilo by 48 %
16. mája 2013 - (tasr)
Uplynulý mesiac na maďarskej politickej scéne bol podľa májového prieskumu maďarského inštitútu Ipsos charakterizovaný neistotou a pasivitou voličov. Preferencie strán sa prakticky oproti aprílu nezmenili. V prieskume, ktorého výsledky dnes zverejnila agentúra MTI, vedie vládnuci Fidesz s 24 percentami. Opozičná Maďarská socialistická strana (MSZP) si pohoršila o jedno percento, volilo by ju 14 percent respondentov. Rovnakú stratu zaznamenalo aj ultrapravicové Hnutie za lepšie Maďarsko - Jobbik, ktoré podporilo sedem percent opýtaných. Mimoparlamentná strana Spolu 2014 - Dialóg pre Maďarsko získala v májovom prieskume tri percentá. Ochranárska strana Politika môže byť iná (LMP) si zachovala dvojpercentnú podporu a Demokratickú koalíciu by volilo jedno percento voličov. Na voľbách by sa nezúčastnilo 48 percent respondentov, čo je trojpercentný nárast oproti aprílovému prieskumu.
Podpredseda Európskej komisie (EK) Maroš Šefčovič:
Projekt Dunajskej stratégie je o prepájaní a spolupráci
http://www.teraz.sk/ekonomika/sevcovic-projekt-dunajska-strategia/46290-clanok.html
Rozvoju podunajského regiónu sa bude venovať šesť vedeckých skupín
16. mája 2013 - (tasr)
Európska komisia (EK) spolu s vedcami a tvorcami politík zo 14 krajín podunajskej oblasti dnes v Bratislave predstavila šesť vedeckých zoskupení, ktoré majú podporiť hospodársky rozvoj tohto regiónu. Na oficiálnom predstavovaní sa zúčastnili aj premiér SR Róbert Fico a podpredseda EK Maroš Šefčovič. Šesť zoskupení sa zameria na témy ako voda, pôda, bioenergia, vzduch, výmena a harmonizácia údajov a inteligentná špecializácia. Podľa eurokomisárky pre výskum, inovácie a vedu Máire Geogheganovej-Quinnovej ide o vynikajúci príklad nadnárodnej spolupráce v oblasti vedy a tvorby politík, ktorou sa stanovuje referenčná úroveň pre EÚ i mimo nej. „Tieto zoskupenia môžu povzbudiť vedeckú a hospodársku výkonnosť v tomto regióne,” uviedla Geogheganová-Quinnová. Zoskupenia zamerané na vodu, pôdu, bioenergiu a vzduch sa budú týmito kľúčovými zdrojmi zaoberať z hľadiska ochrany životného prostredia, zavlažovania a rozvoja poľnohospodárstva a energetiky. Zoskupenie pre údaje má uľahčiť výmenu a harmonizáciu jasných a porovnateľných údajov v oblastiach, ako sú biodiverzita, riečna morfológia, riziko záplav a sucha, pôdy, plodiny, energetické zdroje a potenciál. Zároveň sa zriadi spoločný prístup k údajom pre celý región, ktorého prvá prevádzková verzia by mala byť dostupná v decembri tohto roka. Zoskupenie pre inteligentnú špecializáciu bude skúmať možnosti, ako sústrediť zdroje na kľúčové vedecké priority založené na hospodárskom potenciáli podunajskej oblasti namiesto prílišného rozdrobovania snáh a investícií. Vďaka týmto zoskupeniam sa spoja vedecké komunity 14 podunajských krajín vrátane väčšiny akadémií vied v regióne, Podunajskej rektorskej konferencie, ktorá združuje 54 univerzít, a mnohých ďalších výskumných organizácií. Partneri sa zapoja do zoskupení podľa vlastného výberu a podľa svojich priorít a odborných znalostí. Podunajská oblasť zahŕňa 14 krajín - Nemecko, Rakúsko, Maďarsko, Českú republiku, Slovensko, Slovinsko, Bulharsko, Rumunsko, Chorvátsko, Srbsko, Bosnu a Hercegovinu, Čiernu Horu, Ukrajinu a Moldavsko. V tejto oblasti žije viac ako 100 miliónov ľudí.
Maďarsko môže opäť znížiť úrokové sadzby
16. mája 2013 - (sita)
Maďarská centrálna banka vidí pri pohľade na vývoj inflácie a iných trendov v ekonomike priestor na ďalšie zníženie úrokových sadzieb. Vo štvrtok to povedal jej guvernér György Matolcsy, ktorý patrí medzi najbližších spojencov premiéra Viktora Orbána. „Na základe vývoja inflácie a iných trendov menový výbor môže nájsť ďalší priestor na zníženie základnej sadzby,“ povedal Matolcsy. To podľa neho tiež môže podporiť ekonomický rast. Maďarská centrálna banka na svojom poslednom zasadnutí znížila úrokové sadzby o štvrtinu percentuálneho bodu na nové historické minimum 4,75 %. Menovú politiku uvoľnila deviaty mesiac v rade s cieľom podporiť zotavenie ekonomiky. K rozhodnutiu prispela rekordne nízka inflácia, ktorá sa vďaka zníženiu cien energií nachádza na úrovni 2,2 %, teda najnižšie za 38 rokov.
Experti V4: Východné partnerstvo by nemalo byť iba záležitosťou krajín V4
16. mája 2013 - (tasr)
Treba sa vyhnúť tomu, aby iniciatívy viažuce sa k Východnému partnerstvu Európskej únie vychádzali iba z krajín Vyšehradskej štvorky (V4). Zhodli sa na tom dnes v Budapešti experti krajín V4 na konferencii Vyšehradská skupina a zahraničná politika EÚ. Podľa agentúry MTI odborníci z ČR, Poľska, Maďarska a zo Slovenska zhodnotili situáciu Východného partnerstva. EÚ sa v roku 2009 rozhodla, že týmto programom prehĺbi svoje vzťahy s Ukrajinou, Bieloruskom, Moldavskom, Azerbajdžanom, Arménskom a Gruzínskom. Vedúci programu európskych štúdií vo Výskumnom centre Slovenskej spoločnosti pre zahraničnú politiku Vladimír Bilčík povedal, že v programe Východného partnerstva sa v uplynulých rokoch dosiahli iba obmedzené výsledky a na veľký prelom je potrebné ešte čakať. „Je isté, že Ukrajina je vo Východnom partnerstve kľúčovou krajinou, je veľkou krajinou a je blízko k EÚ. Preto aj Slovensko podporuje partnerstvo v prvom rade kvôli Ukrajine,” dodal. Aj pre Maďarsko je podľa maďarského experta Andrása Rácza dôležitá najmä Ukrajina, aj kvôli tam žijúcej maďarskej menšine. S ostatnými krajinami partnerstva nemá Maďarsko užšie vzťahy. Poľská analytička Anita Sobjaková pripomenula, že jej krajina má najväčší záujem na úspechu Východného partnerstva, nezávisle od toho, aká vláda je v Poľsku práve pri moci. Dôvodom je významná poľská menšina žijúca na Ukrajine a v Bielorusku. Tieto krajiny sú podľa nej dôležité aj z hľadiska bezpečnostnej politiky a energetiky. Mats Braun z pražského Ústavu medzinárodných vzťahov vyhlásil, že aj napriek tomu, že ČR obklopujú iba členské krajiny EÚ, ako člen V4 má záujem na fungovaní Východného partnerstva. Maďarský poslanec Európskeho parlamentu z frakcie Európskej ľudovej strany (EPP) György Schopflin podotkol, že krajinám Východného partnerstva sa môže zdať lákavejším budovanie vzťahov s Ruskom, než približovať sa k EÚ. Preto im je potrebné ponúknuť na novembrovom summite iniciatívy vo Vilniuse európsku perspektívu.
M. Lajčák odovzdal ceny najlepším cyklistom prvých pretekov krajín V4
18. mája 2013 - (tasr / tlačový odbor MZVaEZ SR)
Podpredseda vlády a minister zahraničných vecí a európskych záležitostí Slovenskej republiky Miroslav Lajčák dnes slávnostne odovzdal ceny víťazom prvých cyklistických pretekov krajín V4, ktorých vyše 500 km trasa viedla z Budapešti cez územie SR a ČR do Krakova. Na súťaži sa zúčastnilo 110 cyklistov, z toho ôsmi zo Slovenska. Najúspešnejší z nich Richard Meleg skončil na vynikajúcom siedmom mieste. Minister M. Lajčák ocenil výborne zvládnutú úlohu zo strany organizátorov vo všetkých štyroch krajinách. „Blahoželám víťazom, ale aj všetkým účastníkom týchto náročných pretekov. Verím, že sa nám podarí na budúci rok úspešne zrealizovať aj druhý ročník a založiť tak tradíciu takýchto cyklistických pretekov,” uviedol šéf slovenskej diplomacie. Minister M. Lajčák v osobnom rozhovore s R. Melegom vyzdvihol jeho výkon a poďakoval mu za vzorné reprezentovanie Slovenska. Spolu s ministrom Miroslavom Lajčákom odovzdali ceny aj ministri zahraničných vecí Poľska a Maďarska Radosłav Sikorski a János Mártonyi, námestník ministra zahraničných vecí Českej republiky Vladimír Galuška, výkonná riaditeľka Medzinárodného vyšehradskeho fondu Karla Wursterová, ako aj ďalší predstavitelia vlády a samosprávy Poľskej republiky.
Spoluprácu 20-ročného zoskupenia V4 propagujú cyklistickými pretekmi
http://www.hlavnespravy.sk/madarsko-spolupracu-20-rocneho-zoskupenia-v4-propaguju-cyklistickymi-pretekmi/100276/
Predstavitelia Vyšehradskej štvorky rokovali o pomoci Afrike
16. mája 2013 - (tasr / tlačový odbor MZVaEZ SR)
V kongresovej sále Ministerstva zahraničných vecí a európskych záležitostí Slovenskej republiky sa 16. mája stretli predstavitelia Česka, Maďarska, Poľska a Slovenska, aby diskutovali o poskytovanej rozvojovej pomoci Afrike. Poslanci európskeho i národných parlamentov, zástupcovia exekutívy, mimovládnych organizácií a akademického sektora si vymieňali skúsenosti z realizácie rozvojových projektov v Keni, Etiópii a ďalších krajinách afrického kontinentu. Podujatie slávnostne otvorili štátny tajomník rezortu diplomacie Peter Burian spoločne s predsedom zahraničného výboru Národnej rady Slovenskej republiky Františkom Šebejom a predsedníčkou Platformy mimovládnych rozvojových organizácií Zuzanou Fialovou. Štátny tajomník Peter Burian v úvodnom vystúpení zdôraznil predovšetkým kvalitu a význam spolupráce krajín V4: „Krajiny Vyšehradskej štvorky prešli za necelé dve desaťročia od pozície prijímateľov pomoci k jej poskytovateľom a stali sa pevnou súčasťou medzinárodnej donorskej komunity. Táto skúsenosť je inšpiráciou pre rozvojové krajiny i krajiny v transformácii a Slovensko im ju preto aktívne odovzdáva.” Cieľom podujatia bolo, okrem výmeny skúseností, hľadať synergie aktivít krajín V4 v oblasti rozvojovej spolupráce s Afrikou a zadefinovať formy a prístupy, ktoré umožnia v čase finančných reštrikcií využiť rozvojové finančné zdroje optimálnym spôsobom.
„Dúhová mapa“ odhaľuje právnu ochranu sexuálnych menšín v Európe
http://www.hlavnespravy.sk/eu-duhova-mapa-odhaluje-pravnu-ochranu-sexualnych-mensin-v-europe/99759/
Slovenským angličtinárom predstavia nové trendy vo vyučovaní svetoví lektori
16. mája 2013 - (tasr)
Slovenským angličtinárom prídu o nových trendoch v oblasti jazykového vzdelávania porozprávať medzinárodne uznávaní lektori. Už tretí ročník medzinárodnej konferencie pre angličtinárov ELT FORUM sa bude konať od 7. do 8. júna na pôde Ekonomickej univerzity v Bratislave. Na konferencii vystúpi 35 domácich a zahraničných spíkrov, medzi ktorými sú aj medzinárodne uznávaní školitelia ako Craig Huxley, Ken Wilson či Chuck Sandy. Už teraz je prihlásených vyše 400 učiteľov, a to nielen zo Slovenska, ale aj z Česka, Rakúska či Maďarska. „Hviezdou konferencie bude lektorka Penny Ur, ktorá začiatkom roka získala od kráľovnej Alžbety II. Rad britského impéria za rozvoj a propagáciu metód učenia angličtiny,“ uviedla Klaudia Bednárová, predsedníčka Asociácie jazykových škôl SR, ktorá je organizátorom konferencie ELT FORUM. Záštitu nad podujatím prevzalo Ministerstvo školstva SR.
HRW: Maďarská ústava ohrozuje ľudské práva
http://www.webnoviny.sk/svet/madarska-ustava-ohrozuje-ludske-pr/672657-clanok.html
Human Rights Watch ostro kritizuje kroky maďarskej vlády
16. mája 2013 - (tasr)
Systematické úpravy právnych noriem, ktoré maďarská vláda aplikuje od roku 2010, oslabujú možnosť kontroly vládnutia, zasahujú do slobody médií a podkopávajú ochranu ľudských práv. Podľa dnešného vydania maďarského denníka Népszabadság to vo svojej aktuálnej správe tvrdí medzinárodná mimovládna organizácia na ochranu ľudských práv Human Rights Watch (HRW). HWR v dokumente zverejnenom v denníku podrobne analyzuje škodlivé vplyvy novej ústavy a iných právnych noriem v oblasti ľudských práv a právneho štátu. Správa okrem iného poukazuje na skutočnosť, že maďarská vláda systematicky ignoruje podnety Európskej únie (EÚ) a Rady Európy (RE). Kabinet Viktora Orbána (na snímke) podľa HWR presadil viaceré novely ústavy, ktoré sú v rozpore s rozhodnutiami ústavného súdu v oblasti ľudských práv. Úpravy protirečia záväzkom, ktoré v tejto oblasti Maďarsko členstvom v EÚ a RE prijalo, píše sa v správe. „Zmeny právnych noriem, ktoré maďarská vláda aplikovala, zničia systém ochrany ľudských práv a sú hrozbou právneho štátu,” cituje Népszabadság expertku HRW pre východnú Európu a Balkán Lydiu Gallovú. Podľa nej najviac obáv vyvoláva skutočnosť, že maďarský kabinet neakceptuje rady, ktoré ponúka Európa, a nectí si ani vlastný ústavný súd.
Domáce násilie - „Roďte a muž vás nezbije“
16. mája 2013 - (Ivan Drábek - Pravda)
Roďte a muž vás nezbije, poradil ešte vlani na jeseň Maďarkám, dožadujúcim sa zaradenia skutkového stavu domáceho násilia do trestného zákonníka, jeden z poslancov vládneho Fideszu. Strana premiéra Viktora Orbána napokon návrh požadovanej novely do parlamentu predsa len predložila. Od prvého júla by sa domáce násilie malo trestať až piatimi rokmi väzenia. Veci sa dali do pohybu po tom, čo koncom apríla iný poslanec Fideszu, mimochodom, otec šiestich detí, tak brutálne zbil svoju družku, že so zlomeným nosom a fraktúrou lebky skončila v nemocnici. „V budúcnosti musí byť jednoznačné, že domáce násilie nie je rodinná záležitosť, ale závažný trestný čin“ - vyhlásil tento týždeň v parlamente štátny tajomník ministerstva spravodlivosti Róbert Répássy po predložení návrhu novely. Presne týždeň predtým jeho kolega tvrdil ešte pravý opak. „Čo má strana spoločné s tým, čo kto robí vo svojom súkromnom živote?” odvrkol podľa denníka Népszava János Lázár, štátny tajomník predsedníctva vlády, keď sa ho novinári pýtali na postoj Fideszu k prípadu poslanca Józsefa Balogha, ktorého družka obvinila, že ju brutálne zbil. Balogh sa bráni tým, že mal vypité a nič také, čo tvrdí hospitalizovaná žena, si nepamätá. Zaprisahával sa však, že by jej nedokázal ublížiť a zrejme sa zranila po tom, čo ju zvalil na zem ich veľký pes... Necelý rok pred voľbami sa tento škandál stal pre Fidesz takým bremenom, že Balogh do skončenia vyšetrovania radšej vystúpil z vládneho poslaneckého klubu. Domáce násilie je v Maďarsku vážny spoločenský problém. Podľa štatistík naň v priemere každý týždeň doplatí životom jedna žena. Bezmála štyridsať percent všetkých vrážd je spáchaných v rámci domáceho násilia, pričom pomer obetí medzi partnermi a partnerkami je 1: 10 v neprospech slabšieho pohlavia. Konzervatívna vládna väčšina, ktorá pod pláštikom hesiel o nedotknuteľnosti rodiny presadzuje patriarchálny model vzťahov medzi jej členmi, dlho odolávala tlakom na zavedenie špeciálnych postihov pre páchateľov domáceho násilia. Aktivisti za práva žien si síce vlani v septembri petíciou s vyše stotisíc podpismi vynútili k tejto téme parlamentnú rozpravu, s príslušnou úpravou trestného zákonníka však Fidesz vyslovil súhlas až po vlne spontánnych demonštrácií, ktoré svojimi škandálnymi výrokmi rozpútal jeden z jeho poslancov. „Trestným činom spáchaným v zlom manželstve nezabránime tým, že ich uznáme za samostatný skutkový stav, „ argumentoval v diskusii István Varga. „Azda by sa matky mali vrátiť k výchove detí, porodiť dve až tri či radšej štyri až päť detí. Potom sa (partneri) budú mať vzájomne vo väčšej úcte a násilie v rodine ani nepríde do úvahy, „ poradil poslanec Fideszu ženám recept, ako sa vyhnúť bitke od partnera. Pobúrenie, ktoré Varga svojimi slovami vyvolal, prinútilo vládu zmeniť jej dovtedajší postoj. Novelu trestného zákonníka, ktorú sľúbila predložiť do konca minulého roka, však do parlamentu posunula až teraz, keď poslanec Balogh zbil svoju družku. Opozícia a združenia na ochranu žien však s ponúkanou úpravou naďalej nie sú spokojné. Podľa nich Maďarsko ešte stále nebude spĺňať prinajmenšom dve tretiny štandardov Rady Európy, ktoré popri trestnom postihu fyzického násilia v domácnostiach kladú dôraz na potláčanie psychického týrania, ako aj sociálneho a ekonomického násilia v rodinách.
Baťovci chcú peniaze za „svoje“ mestá - Partizánske, Svit, aj za Bojnický zámok
http://www.aktuality.sk/clanok/228883/batovci-chcu-peniaze-za-svoje-mesta-partizanske-svit-aj-za-bojnicky-zamok/
Europoslanec Jaroslav Paška:
Petície maďarských občanov v EP proti Slovensku sú politicky zneužívané
15. mája 2013 - (tasr)
Dve petície namierené proti Slovenskej republike sa momentálne nachádzajú v Petičnom výbore Európskeho parlamentu (PETI). Slovenský europoslanec Jaroslav Paška (SNS) tvrdí, že z pohľadu SR sa petície dajú spochybniť, lebo výhrady v nich obsiahnuté sú účelovo sformulované. Podpredseda frakcie Európa slobody a demokracie (EFD) pre TASR uviedol, že na 27. a 28. mája je naplánované rokovanie výboru PETI. Jeho program nebol zverejnený, avšak podľa dostupných informácií si myslí, že časť poslancov zo skupiny Európskej ľudovej strany (EĽS) v tomto výbore sa pokúsi o zvrátenie už prijatého rozhodnutia koordinátorov na ukončenie petície o Benešových dekrétoch. Paška tvrdí, že ide o poslancov strany Fidesz maďarského premiéra Viktora Orbána a nemeckých kresťanskodemokratických poslancov, ktorým za výrazného využitia neštandardných postupov a právomocí pomáha predsedníčka výboru PETI, talianska pravicová poslankyňa Erminia Mazzoniová. Do tejto funkcie ju nominovalo EĽS. „Sme presvedčení, že tie výhrady voči Slovensku, ktoré sú obsiahnuté v petícii, sú nepravdivé a účelovo sformulované,” uviedol Paška. Slovenský europoslanec upozornil, že rokovanie o petícii nemusí mať žiadne dôsledky pre Slovensko, ale otvorenie témy Benešových dekrétov na pôde EP môže byť výhodné najmä pre nemeckú politickú scénu a tiež pre maďarskú pravicu, ktorá sa dostáva do predvolebného obdobia. Išlo by podľa neho o dôkaz toho, ako sa dá politicky zneužiť rokovanie o tejto citlivej téme. „Je tu predvolebná kampaň Fideszu v Maďarsku a tiež záujem niektorých politických kruhov v Nemecku otvoriť tému Benešových dekrétov a povojnového usporiadania aj na pôde Európskeho parlamentu a dosiahnuť možno rokovanie o tom, či by nemali byť nemecké komunity odškodnené za svoj odsun a deportácie z území, ktoré predtým osídľovali,” upozornil Paška. Výbor PETI dostal aj petíciu zaslanú maďarským občanom Imre Juhászom, ktorý sa domáha vyšetrovania Slovenska pre údajné porušenie článkov 2 a 6 Zmluvy o EÚ, Európskeho dohovoru o ľudských právach a Charty základných práv EÚ s tým, že Národná rada SR v septembri 2007 prijala uznesenie o nedotknuteľnosti povojnových dokumentov riešiacich pomery po druhej svetovej vojne na Slovensku. Paška oficiálne žiadal zrušiť túto petíciu s odôvodnením, že nie je o čom rokovať. Druhá petícia od maďarského občana Zoltána Lomniciho, sa týka úpravy občianstva na Slovensku. Paška uviedol, že predsedníčka výboru PETI Mazzoniová aj napriek jeho oficiálnej námietke proti prípustnosti prerokovania tejto petície v orgánoch EP oznámila sťažovateľovi, že petíciu prijala a požiadala Európsku komisiu, aby vykonala predbežné posúdenie popísaných problémov. Paška upozornil, že Lomnici, bývalý predseda najvyššieho súdu Maďarska, doručil do EP ďalšie dve petičné sťažnosti, tentoraz však namierené proti Rumunsku. „V období a čase, keď má byť prijaté uznesenie Európskeho parlamentu o porušovaní základných demokratických princípov pri ústavných zmenách v Maďarsku, Fidesz potrebuje prekryť túto skutočnosť, keď chce hodiť špinu aj na iné krajiny. V tomto prípade na Slovensko, ale podobné petície a sťažnosti sú už aj voči Rumunsku,” konštatoval Paška. Podľa neho dochádza k účelovej spolupráci medzi maďarskou a nemeckou pravicou, ktorých poslanci si navzájom pomáhajú pri presadzovaní niektorých tém. V súvislosti s petíciami voči SR ide podľa neho o spolitizovanú vec, kde sa výrazne angažuje aj predsedníčka PETI Mazzoniová, ktorá vlani viackrát využila svoje právomoci nad rámec rokovacieho poriadku.
Berényi v Budapešti: Rehabilitácia Jánosa Esterházyho mešká
15. mája 2013 - (tasr)
Rehabilitácia bývalého politika maďarskej menšiny v Československej republike Jánosa Esterházyho na Slovensku sa nekoná, mešká. To isté platí aj o rehabilitácii Maďarov žijúcich v SR, vyhlásil dnes v Budapešti na odhalení Esterházyho sochy predseda Strany maďarskej komunity (SMK) József Berényi. Podľa tlačovej agentúry MTI Berényi povedal, že Esterházy si nikdy nevolil ľahšiu cestu. „Je to mimoriadne dôležitý odkaz najmä teraz, keď slovenská vláda očakáva, aby sme zvolili ľahšiu cestu a zmenili svoj jazyk a svoju identitu,” dodal. Demokracia a uplatnenie ľudských práv sa na Slovensku podľa predsedu SMK nemôžu naplniť dovtedy, kým nebude rehabilitovaný János Esterházy a kým sa nevymaže kolektívna vina. Na slávnostnom odhalení sochy v XII. budapeštianskom obvode maďarský prezident János Áder zdôraznil, že nikomu nemožno uprieť právo na ľudskú dôstojnosť na základe pôvodu, náboženstva alebo národnosti. Odhalenia sa zúčastnila aj Esterházyho dcéra Alice Esterházyová-Malfattiová, ktorej dnes prezident Áder udelil vysoké maďarské štátne vyznamenanie - Stredný kríž Radu Maďarskej republiky. János Esterházy sa narodil 14. marca 1901 vo Veľkom Záluží pri Nitre a pôsobil ako politik maďarskej menšiny v Československej republike. Ako prívrženec revízie hraníc Slovenska a zástanca iredentistického kurzu v maďarskej politike udržiaval tajné kontakty s oficiálnymi kruhmi v Maďarsku. Jeho politická aktivita vrcholila na jeseň 1938 pri riadení taktiky maďarskej menšinovej politiky voči republike. Aktívne sa zúčastnil aj na prípravách Viedenskej arbitráže. Po vzniku Slovenského štátu v roku 1939 bol poslancom slovenského snemu, v ktorom v roku 1942 hlasoval proti prijatiu židovského kódexu. Československý súd ho po obnove republiky odsúdil na trest smrti, rozsudok bol neskôr zmenený na doživotné väzenie. Esterházy zomrel v roku 1953 vo väznici v Mírove.
Zsolt Németh: Budúcnosť strednej Európy je spojená s možnosťou Esterházyho rehabilitácie
Budúcnosť národov strednej Európy je úzko spojená s možnosťou rehabilitácie bývalého politika maďarskej menšiny v Československej republike Jánosa Esterházyho. Vyhlásil to dnes v Budapešti štátny tajomník maďarského ministerstva zahraničných vecí Zsolt Németh. Podľa agentúry MTI Németh dodal, že o tom svedčí aj skutočnosť, že dnes v Budapešti odhalili Esterházyho sochu, ktorá je výsledkom spoločnej poľsko-maďarskej iniciatívy. Na margo otázky odlišného posudzovania Esterházyho v Maďarsku a na Slovensku Németh pre MTI konštatoval, že vo vzťahoch medzi týmito štátmi existujú pozitívne prvky a aj „kritický dialóg”. Cieľom podľa neho je, aby sa dosiahol rozvoj v pozitívnych prvkoch a súčasne aby pokračoval aj kritický dialóg.
Vrahovia Rómov považovali svoje akcie za vojenské, vyhlásil prokurátor
17. mája 2013 - (tasr)
Štvorica obvinených Maďarov zo série útokov na Rómov, ktoré si v rokoch 2008-09 vyžiadali šesť ľudských životov, považovala útoky za „vojenské akcie”. Vyhlásil to dnes v záverečnej reči pojednávania na Tribunáli okolia Budapešti prokurátor Zsolt Szabó. Ako informovala agentúra MTI, podľa prokurátora páchatelia sériu úplne nezmyselných vrážd vymysleli a zrealizovali s chladnou hlavou. Podotkol, že mnohí ušli smrti iba vďaka šťastnej náhode. Proces dokazovania trval 159 dní, počas ktorých vypočuli 259 svedkov a 43 expertov, zhrnul prokurátor. Pri útokoch v Kisléte a Tiszalöku zomrel jeden človek, v Nagycsécsi sa stali obeťou útoku dvaja a v Tatárszentgyörgyi zahynul muž a jeho päťročný syn, ktorí utekali z podpáleného domu. Vo viacerých prípadoch zaútočili páchatelia zápalnými fľašami, pri ktorých zranili niekoľko ľudí. Vrahovia vystrelili 78-krát, pričom ohrozili životy dovedna 55 ľudí. Súdny proces so štyrmi obvinenými zo série útokov na Rómov sa začal za mimoriadnych bezpečnostných opatrení vlani 25. marca, rozsudok možno očakávať v lete.
V Maďarsku vidia len rasizmus Rómov
15. mája 2013 - (Peter Morvay - Sme)
Na 27 rokov a 9 mesiacov väzenia dohromady odsúdil minulý týždeň maďarský súd deväť Rómov z obce Sajóbábony na severovýchode krajiny. Po troch rokoch priemerne dostali za rasisticky motivovaný útok, ktorého sa podľa súdu dopustili, keď v roku 2009 napadli palicami a sekerami sympatizantov Novej maďarskej gardy. Polovojenská organizácia blízka krajne pravicovej strane Jobbik vznikla, keď súd zakázal pôvodnú Maďarskú gardu. Dvoch bývalých gardistov napadli deň po tom, ako Jobbik a garda v obci organizovali protirómsky míting a nábor nových členov. Vážnejším konfliktom zabránilo masové nasadenie polície. Rómovia mužov ľahko zranili a ich auto poškodili. Podľa súdu išlo o protimaďarský útok, čo dokazuje, že pri ňom Rómovia vykrikovali: „Zomriete, smradľaví Maďari“. Odsúdení Rómovia sa bránili, že konali len v sebaobrane. Snažili sa odohnať extrémistov, ktorí ich zastrašovali a ohrozovali. Incident sa stal niekoľko mesiacov po sérii rasistických útokov na Rómov, ktoré si vyžiadali šesť mŕtvych a ktoré vyvolali medzi maďarskými Rómami paniku. Súd však nezohľadnil žiadne poľahčujúce okolnosti v prospech obžalovaných. Od roku 2010 bolo v Maďarsku za rasistické násilie odsúdených 21 ľudí, napísali po rozsudku internetové noviny 444.hu. Odsúdení boli vždy Rómovia, za rasistický útok proti Rómom za viac ako tri roky neodsúdili nikoho. Doterajšia súdna prax by sa mohla začať meniť. Troch ľudí minulý týždeň v urýchlenom konaní odsúdili za hajlovanie a slovné útoky proti účastníkom Svetového židovského kongresu zasadajúceho v Budapešti. Jeden z odsúdených, obvinený aj z iných násilných činov, dostal tri roky bez odkladu. Mediálny úrad však vymeral len symbolickú pokutu asi 850 eur denníku Magyar Hírlap za článok jeho komentátora Zsolta Bayera označujúci značnú časť Rómov za zvieratá. S takými zvieratami sa nedá nič robiť, iba sa postarať, aby neboli, tvrdí autor. Bayer je priateľ premiéra Orbána a jeden zo zakladateľov vládneho Fideszu.
Rasistický motív aj v Maďarsku uznajú len vtedy, keď sa to hodí
15. mája 2013 - (Peter Morvay - Sme)
Je naivné a občas aj účelové tvrdiť, že sa nacionalizmus či rasizmus na strane menšín nevyskytujú, alebo sú zákonite slabšie než u väčšiny. Pocit ohrozenia a diskriminácia spolu s vnúteným, niekedy i dobrovoľným uzatváraním sa do seba môže byť tiež dobrou živnou pôdou pre mentalitu geta a nenávisť k ostatným. Rozsudok maďarského súdu, ktorý minulý týždeň odsúdil deväť Rómov za rasisticky motivovaný útok by tak nemusel byť nutne nespravodlivý. Dokonca ani vtedy, ak útočili na sympatizantov extrémistického Jobbiku a jeho gardy. Problém je však rovnaký ako na Slovensku s rozsudkom Najvyššieho súdu, podľa ktorého sa domáci súdruh Jobbiku a gardistov Marián Kotleba nedopustil rasizmu plagátom sľubujúcim skoncovať s cigánskymi parazitmi. Kým aj u známych a roky aktívnych rasistov a extrémistov súdy využívajú každú príležitosť a akékoľvek absurdné odôvodnenie, aby im pomohli sa z obvinenia z rasizmu vykrútiť, u Rómov podobnými pochybnosťami o rasistickom motíve netrpia. Aspoň v Maďarsku sa množia prípady, keď je zákon proti násiliu proti príslušníkom nejakej komunity, prijatý údajne na ochranu menšín, používaný práve len proti minorite. U extrémistov naopak súdy rasistický motív za ten svet nedokážu nájsť. Podobne je to pri slovných útokoch. U extrémistov pravidelne preváži dôraz na slobodu slova, o tú však nešlo u historika, ktorého pred tromi týždňami odsúdili na podnet Jobbiku za to, že stranu v televízii nazval neonacistickou. Dvojaký meter súdov súvisí s celkovou atmosférou a pokrytectvom, s ktorým väčšinový rasizmus a nacionalizmus toleruje i zneužíva vláda a strana Viktora Orbána. Vo svojej propagande rasizmus odsudzuje, keď však premiér hovorí pred Svetovým židovským kongresom, príklady antisemitizmu menuje len zo zahraničia na dôkaz toho, aká je v Maďarsku pohoda. Nepríde mu na um ani protižidovská demonštrácia Jobbiku z predošlého dňa. Vládny Úrad pre medzinárodnú komunikáciu rozosiela víťazoslávne listy, aby upozornil, že obávaný mediálny úrad potrestal aj provládny denník Magyar Hírlap za článok jeho vedúceho komentátora o tom, že Rómovia sú zvieratá. Menej už zdôrazňuje, že 850­eurová pokuta je možno promile sumy, ktorú nacionalistický denník a jeho vydavateľ získavajú od vlády za svoju servilnú podporu cez zákazky a dotácie.
P. Szijjártó v Bratislave
15. mája 2013 - (Tlačový odbor MZVaEZ SR)
Štátny tajomník Ministerstva zahraničných vecí a európskych záležitostí SR Peter Javorčík sa 15. mája 2013 stretol so štátnym tajomníkom pre zahraničné veci a zahraničný obchod Úradu predsedu vlády Maďarska Péterom Szijjártóom v rámci jeho návštevy Slovenskej republiky. Obaja predstavitelia zhodnotili súčasnú slovensko-maďarskú spoluprácu najmä so zreteľom na jej hospodárske aspekty. Diskutovali o dvojstranných projektoch v oblasti spoločnej infraštruktúry a cezhraničnej spolupráce aj v kontexte intenzívnejšieho využívania finančných prostriedkov z fondov EÚ. Hovorili aj o bilaterálnych podujatiach na vysokej úrovni - oficiálnej návšteve predsedu vlády SR Roberta Fica v Maďarsku a medzivládnom stretnutí predstaviteľov SR a Maďarska plánovaných na začiatok júla v Maďarsku. V tejto súvislosti P. Javorčík a P. Szijjártó diskutovali aj o identifikovaní agendy medzivládneho stretnutia tak, aby jeho výsledky boli prínosom pre občanov Slovenskej republiky i Maďarska. Štátny tajomník P. Szijjártó absolvoval zdvorilostné prijatie aj u podpredsedu vlády a ministra zahraničných vecí a európskych záležitostí SR. Minister Miroslav Lajčák vyzdvihol súčasný pozitívny rozvoj slovensko-maďarských vzťahov zameraných na pragmatickú spoluprácu a vyjadril záujem na ich ďalšom prehĺbení.
Maďarské železnice zaviedli rýchlikový príplatok
15. mája 2013 - (tasr)
Maďarské železnice MÁV dnešným dňom zaviedli príplatok na vnútroštátne rýchliky. V závislosti od vzdialenosti sa príplatok pohybuje od 150 do 795 forintov (0,51 - 2,69 eura). Doteraz sa cena cestovného lístka pre osobné vlaky a rýchliky nelíšila. Podľa komerčnej rozhlasovej stanice Klubrádió príplatky sú oddnes povinné zhruba na 200 vlakových spojoch. MÁV na dotknuté trate nasadí obnovené vlakové súpravy. Dnes dopoludnia si príplatok zaplatilo 80 - 90 % cestujúcich. „Do 31. júla tí, ktorí budú cestovať bez príplatku, ešte nebudú platiť pokutu, potom však už áno,” povedala pre rozhlas hovorkyňa MÁV Anett Szaobóová. Železničná spoločnosť plánuje znížiť ceny cestovných lístkov na 15 vedľajších tratiach a od júla ceny elektronických lístkov klesnú o 3 %.
Kövér vyjadril úctu Esterházyho dcére za snahy o rehabilitáciu otca
14. mája 2013 - (tasr)
Predseda maďarského parlamentu László Kövér prijal dnes v Budapešti Alice Esterházyovú-Malfattiovú, dcéru bývalého politika maďarskej menšiny v Československej republike Jánosa Esterházyho. Podľa tlačovej agentúry MTI jej Kövér pri tejto príležitosti vyjadril úctu za to, že od roku 1989 bojuje za rehabilitáciu svojho otca na Slovensku. Na prijatí v sále výboru pre národnú spolupatričnosť, ktorú 12. marca slávnostne pomenovali po Esterházym, boli okrem iných prítomní aj štátny tajomník ministerstva zahraničných vecí Zsolt Németh a predseda výboru pre národnú spolupatričnosť Árpád Potápi. János Esterházy sa narodil 14. marca 1901 vo Veľkom Záluží pri Nitre a pôsobil ako politik maďarskej menšiny v Československej republike. Ako prívrženec revízie hraníc Slovenska a zástanca iredentistického kurzu v maďarskej politike udržiaval tajné kontakty s oficiálnymi kruhmi v Maďarsku. Jeho politická aktivita vrcholila na jeseň 1938 pri riadení taktiky maďarskej menšinovej politiky voči republike. Aktívne sa zúčastnil aj na prípravách Viedenskej arbitráže. Po vzniku Slovenského štátu v roku 1939 bol poslancom slovenského snemu, v ktorom v roku 1942 hlasoval proti prijatiu židovského kódexu. Československý súd ho po obnove republiky odsúdil na trest smrti, rozsudok bol neskôr zmenený na doživotné väzenie. Esterházy zomrel v roku 1953 vo väznici v Mírove.
Šéfka Interpolu v Budapešti: Škody z kybernetického zločinu dosiahli vlani 90 miliárd eur
14. mája 2013 - (tasr)
Kybernetická kriminalita spôsobila vlani materiálne škody vo výške 90 miliárd eur, uviedla dnes v Budapešti šéfka Interpolu Mireille Ballestrazziová v úvode 42. regionálnej konferencie tejto medzinárodnej policajnej organizácie. Podľa agentúry MTI Ballestrazziová zdôraznila, že policajné sily 21. storočia musia byť schopné reagovať na nové výzvy a riešiť nové hrozby. Kybernetickí zločinci sa podľa jej slov schovávajú za anonymitu a nepoznajú hranice. Elektronická platba a elektronická dokumentácia, ako aj nemožnosť sledovania stôp hrajú v prospech rozširovania kybernetického zločinu. Šéfka Interpolu zdôraznila nutnosť sformulovania odpovedí na nové výzvy a povedala, že je nutné vytvoriť európsku stratégiu pre nadchádzajúce roky. Ballestrazziová pripomenula, že k organizácii, ktorá vznikla v roku 1923, sa Maďarsko pripojilo medzi prvými. Interpol charakterizoval v uplynulých 15 rokoch obrovský rozvoj - dnes má 190 členov, dodala s poznámkou, že je potrebné posilniť vonkajšie vzťahy Interpolu a zapojiť do tejto organizácie aj súkromnú sféru. Maďarský minister vnútra Sándor Pintér v otváracom prejave povedal, že Maďarsko má záujem na zachovaní a rozšírení medzinárodnej policajnej spolupráce, ktorej význam rastie okrem iného z dôvodu rozširovania cezhraničnej organizovanej kriminality, terorizmu a počtu závažných trestných činov.
Maďari vydražia pol tony prsteňov z Indie. Za milióny forintov
14. mája 2013 - (tasr / mti)
Maďarskí colníci predajú v elektronickej dražbe prstene v hodnote zhruba 16 miliónov forintov (54.546 eur). O zásielku 174.000 prsteňov z Indie s celkovou hmotnosťou vyše pol tony na budapeštianskom Medzinárodnom letisku Ferenca Liszta totiž adresát neprejavil záujem a indický odosielateľ tovar nechcel vziať späť. Adresát sa vyjadril, že klenoty - kvalitnú bižutériu s farebnými kameňmi - si neobjednal, preto ju neprevezme. Prepravca ponúkol prstene Národnému úradu pre dane a clá (NAV). Zisk z aukcie pôjde do štátnej pokladne.
Piešťany - Na festival umeleckých remesiel príde 150 remeselníkov
http://www.hlavnespravy.sk/piestany-na-festival-umeleckych-remesiel-pride-150-remeselnikov/99109/
Mesterházy: Maďarsko nie je extrémistické, rasizmus v ňom však je prítomný
14. mája 2013 - (tasr)
Maďarsko nie je extrémistickou krajinou, ale krajná pravica a rasizmus sú v nej prítomné, vyhlásil dnes v nórskom Osle na medzinárodnej konferencii o nebezpečenstva extrémizmu predseda Maďarskej socialistickej strany (MSZP) Attila Mesterházy. „Antisemitizmus, nenávisť voči Rómom a segregácia má v Maďarsku dnes parlamentné zastúpenie,” konštatoval podľa internetového vydania denníka Népszabadság ľavicový líder. Podľa neho síce aj v iných krajinách možno badať politický vzostup podobných síl, inde však medzi pravicou a extrémnou pravicou existuje zreteľná hranica. „U nás táto hranica nie je ostrá a nie je jednoznačná. Krajná pravica nefunguje v Maďarsku izolovane, ale je zasadená v spoločnosti i v politike. Z tohto hľadiska je situácia v Maďarsku vážnejšia než v iných krajinách,” zdôraznil Mesterházy. Na dvojdňovej konferencii vystúpia okrem iného šéf nórskej diplomacie Espen Barth Eide, experti v oblasti menšín ľudských práv či predstavitelia OSN.
Cenu zmierenia a súdržnosti dostal v Budapešti Slovák Štefan Hríb
13. mája 2013 - (tasr)
V Budapešti sa v závere minulého týždňa prvýkrát uskutočnilo odovzdávanie Ceny zmierenia a súdržnosti, ktorú získal Slovák Štefan Hríb. Cenu udelilo Hnutie zmierenia Charta XXI, ktoré bolo založené v roku 2010 s cieľom vysloviť sa proti každej forme nenávisti. Na Cenu zmierenia a súdržnosti mohli osoby nominovať signatári Charty zmierenia. Slávnostný večer otvoril podpredseda Európskeho parlamentu (EP) z Maďarska, zakladateľ Charty XXI László Surján, ktorý vo svojom vystúpení hovoril o základných hodnotách a aspektoch spájajúcich národy žijúce v objatí Karpát. Podľa jeho slov Štefan Hríb sa počas svojej kariéry viackrát zastal národnostných menšín na Slovensku, resp. sa zastával aj princípov právneho štátu či európskeho ducha. Vo svojich vyjadreniach volá po zdolaní predsudkov prostredníctvom spoznávania aj po skutočnom priateľstve za zmierenie medzi národmi strednej Európy. „Pre zmierenie je potrebné ospravedlniť sa za naše chyby v minulosti. Ospravedlňujem sa za všetky krivdy spáchané na Slovákoch zo strany Maďarov. Uznávam, že správanie maďarského vedenia v podobe maďarizácie v druhej polovici 19. storočia bolo nespravodlivé a bolo jednoznačne chybou smerom k slovenskej menšine. Je mi tiež veľmi ľúto, že sa v minulosti a, žiaľ, aj dnes často objavujú prejavy nadradenosti Maďarov voči susedným etnikám,” konštatoval Surján s tým, že táto cesta nevedie k úspešnej budúcnosti ani pre Maďarov, ani pre Slovákov, ale ani pre ostatné národy. „Musíme pochopiť, že len spolu dokážeme dosiahnuť výraznejšie ekonomické a sociálne úspechy pre obyvateľov strednej Európy. Spory nás totiž odsunú na perifériu Európy,” zdôraznil. Prínos Štefana Hríba k zlepšeniu vzťahov medzi oboma národmi a k šíreniu vzájomného porozumenia medzi ľuďmi vyzdvihol aj jeho maďarský kolega, redaktor denníka Magyar Nemzet Gábor D. Horváth. „Prijímam túto krásnu cenu s nádejou, že je iba prvým krokom a budúci ocenení zájdu v odvahe a činoch pre naše spoločné dobro omnoho ďalej. Nepotrebujeme iba pravdu o minulosti, my potrebujeme omnoho viac. Poviem to rovno: Slováci aj Maďari sa musia zbaviť strachu zo seba samých. Až potom príde zmierenie s tým druhým,” poďakoval sa za cenu Hríb. Maďarský podpredseda EP vyjadril nádej na zlepšenie vzájomných susedských vzťahov, ktoré treba podľa neho začať budovať predovšetkým na najzákladnejšej úrovni, teda medzi človekom a človekom. „Musíme znovu objaviť tie dobré veci, ktoré po stáročia dal našim národom spoločný život. Rozpoznať napríklad z našej strany - Maďarov, o koľko je naša kultúra bohatšia vďaka Slovákom. Aj za nášho najväčšieho maďarského básnika Sándora Petőfiho môžeme ďakovať nášmu susedovi, keďže po mame Márii Hrúzovej mal Petőfi materinský jazyk slovenčinu,” objasnil. Dodal, že signatári a zástancovia Charty XXI by boli radi, keby sa duch otvorenosti a zmierenia pretavil do celej spoločnosti a objavil sa napríklad aj v školských učebniciach. „Nech príde jedna nová generácia bez predsudkov a nech postaví jeden mierumilovný a krajší svet z kameňov bolestivej minulosti! Francúzom a Nemcom sa to podarilo, aj nám sa to podarí,” uzavrel prejav Surján, zakladateľ Hnutia zmierenia.
Štefan Hríb: Maďari, Slováci a zmierenie
Odznelo 10. mája 2013 na odovzdávaní Ceny zmierenia v Budapešti
13. mája 2013 - (Týždeň)
V súvislosti s Cenou zmierenia kladiem sám sebe dve základné otázky - prečo vôbec existuje takáto cena, a čím som si ju zaslúžil. Táto cena zrejme ukazuje, že v čomsi podstatnom si naše národy ani 23 rokov po páde komunizmu nerozumejú, že sa v čomsi dôležitom stále vzájomne podozrievajú a že tá bariéra medzi nami je až taká mohutná, že ju nezborili ani otvorené hranice, ani návrat oboch našich národov do slobodnej Európy, a dokonca ani náš spoločný záujem v európskych otázkach. Čo tvorí onú bariéru medzi nami? Mnohí by povedali, že sú to historické záťaže, ktorých sa nevieme zbaviť. Maďari ublížili Slovákom počas maďarizácie na prelome 19. a 20. storočia, a potom aj po Viedenskej arbitráži. Slováci (hoci najmä vinou mocností) ublížili Maďarom po Trianone, a potom aj počas realizácie Benešových dekrétov. A tieto vzájomné rany počas posledných 150 rokov prebili v našom vnímaní dlhé stáročia našej spoločnej histórie v slávnom Uhorsku. Ale nemyslím si, že nedávna história, akokoľvek bolestná, je hlavnou príčinou nášho nezmierenia. Za hlavnú príčinu, pre ktorú sme my veľmi necivilizovane zabránili vstupu vášho prezidenta na naše územie, a vy nadradene prijali zlý zákon o dvojitom občianstve, považujem strach. Strach Maďarov a strach Slovákov zo seba samých. Vy sa zrejme bojíte, že nie ste dostatočne vitálni, a že po trianonskom nespravodlivom rozdelení vášho národa hranicami môže dnes, v čase demografickej krízy a europokusov o rozpúšťanie národov prísť postupný zánik maďarstva. My sa bojíme vlastnej slabosti, a myslíme si, že gestami sily voči vám to prekryjeme. Preto v kauze Hedvigy Malinovej nevyšetrujeme pravdu, ale večnú maďarskú vinu, a preto sme na hranici v Komárne nezastavovali prezidenta Sólyoma, ale celý maďarský živel. Našťastie, vždy existovali medzi nami ľudia, ktorí sa strachu vzopreli - a práve takí menili vaše aj naše dejiny. Veď predsa nie Kádár, ale hrdinská vzbura z roku 1956, kardinál Mindszenty a odvážny Fidesz z roku 1988 tvoria vaše novodobé sebavedomie. A nie Husák, ale tajná cirkev Vlada Jukla, disidenti okolo Václava Havla a Sviečková demonštrácia z roku 1988 sú výkladom našej modernej hrdosti. Ak som napísal, že pravdu má Hedviga Malinová, a nie slovenské štátne orgány, že maďarský prezident mal byť srdečne privítaný, a nie fyzicky odmietnutý, že naše spoločné uhorské dejiny majú byť zdrojom slovenskej hrdosti, a nie obáv, je to hrdinstvo? Až tak zle sme na tom? Ak ako Slovák poviem, že Trianon bola veľká krivda na maďarskom národe, a že Benešove dekréty boli nespravodlivé a kruto postihli množstvo nevinných ľudí, som hoden tohto ocenenia? Nezdá sa mi. Hedvigy sa zastalo mnoho Slovákov vrátane jej odvážneho advokáta Romana Kvasnicu a ošetrujúceho psychiatra Jozefa Hašta. A za povojnové krivdy na Maďaroch sa veľmi nahlas ospravedlnil bývalý predseda parlamentu František Mikloško. Pravda o minulosti je, samozrejme, potrebná. Slováci aj Maďari sa však musia zbaviť strachu zo seba samých. Až potom hovorme o zmierení.
Maďarsko dúfa, že v júni stanovia začiatok prístupových rokovaní Srbska
13. mája 2013 - (tasr)
Maďarsko dúfa, že Európska rada na júnovom summite prezidentov a predsedov vlád členských krajín Európskej únie stanoví Srbsku začiatok prístupových rokovaní. Vyhlásil to dnes v Budapešti maďarský minister zahraničných vecí János Martonyi po schôdzke s podpredsedníčkou srbskej vlády zodpovednou za integráciu Suzanou Grubješičovou. Podľa agentúry MTI šéf maďarskej diplomacie dodal, že stanovenie termínu pre Srbsko je európskym, stredoeurópskym i maďarským záujmom. Vstupom Srbska by sa ďalší sused Maďarska stal členom únie, konštatoval Martonyi, ktorý ocenil, že sa v apríli podarilo Srbsku dohodnúť s Kosovom. „Je dôležité, aby sa v poriadku začala aj realizácia dohody,” zdôraznil. Srbská vicepremiérka, ktorá pricestovala do maďarskej metropoly na 6. fórum Európa-Ukrajina, podotkla, že srbská vláda je od jej vzniku zaviazaná k prístupu k EÚ a pracovala v záujme tohto cieľa. Vyjadrila nádej, že Európska rada v júni ocení snahy srbského kabinetu. Podľa Grubješičovej je pre Srbsko dôležité udržiavať dobré vzťahy so susednými krajinami. Martonyi v tejto súvislosti oznámil, že prezidenti Srbska a Maďarska koncom mája spoločne položia vence k srbským a maďarským pomníkom, čo bude významný politický krok. „Vzájomné porozumenie a politika zmierenia je dôležitejšia, než akékoľvek skutočné, alebo domnelé krivdy z minulosti,” povedal maďarský minister.
Martonyi sa prihovára za dohodu o pridružení Ukrajiny k EÚ
13. mája 2013 - (tasr)
Dôležitosť podpísania dohody o pridružení Ukrajiny k Európskej únii na novembrovom summite Východného partnerstva v litovskom Vilniuse zdôrazňoval dnes v Budapešti maďarský minister zahraničných vecí János Martonyi v úvode 6. fóra Európa - Ukrajina. Podľa agentúry MTI šéf maďarskej diplomacie na podujatí, ktorého usporiadateľmi sú poľská Nadácia inštitútu východných štúdií a maďarský rezort diplomacie, povedal, že podpísanie dohody zo strany EÚ je dôležité aj kvôli budúcnosti Východného partnerstva. Ak by podľa jeho slov dohoda v novembri nebola podpísaná, bola by to zameškaná príležitosť, ktorej následky dnes ešte nemožno dostatočne odhadnúť. „V roku 2014 budú viaceré dôležité udalosti, napríklad voľby do Európskeho parlamentu, ktoré môžu odviesť pozornosť od Východného partnerstva a od vzťahov EÚ k Ukrajine, preto možno iba dúfať, že krajiny, ktoré majú ešte výhrady, prípadne sa ešte nerozhodli, sa na jeseň rozhodnú schváliť dohodu medzi EÚ a Ukrajinou,” povedal Martonyi. Ukrajina podľa neho v uplynulom období vykonala mnoho pre splnenie podmienok únie. Podľa slov maďarského vicepremiéra a šéfa rezortu verejnej správy a justície Tibora Navracsicsa Maďarsko v uplynulých troch rokoch získalo množstvo dôležitých skúseností, ktoré môžu byť užitočné pre krajiny Východného partnerstva - Arménsko, Azerbajdžan, Gruzínsko, Moldavsko, Ukrajinu a Bielorusko. „Maďarská vláda vykonala celý rad reformných krokov, ktoré sú čo do množstva, ale aj hĺbky, ojedinelými v rámci Európy. Tieto môžu byť užitočnými aj pre iné krajiny strednej a východnej Európy,” povedal Navracsics. Námestník ministra zahraničných vecí Ukrajiny Andrij Olefirov v prejave podčiarkol, že jedným z hlavných cieľov ukrajinskej zahraničnej politiky je približovanie sa k Európe, ku ktorej ju viažu historické a kultúrne korene. „V záujme toho sme v uplynulom období vykonali vážne reformy a modernizáciu,” dodal. Podpredsedníčka srbskej vlády zodpovedná za integráciu Suzana Grubješičová vyjadrila presvedčenie, že jedným z najúspešnejších programov EÚ je rozširovanie, ktoré priebežne pomáha v premenách krajín čakajúcich na vstup do únie. Budapeštianske fórum je podľa MTI možnosťou na to, aby ukrajinskí politici, parlamentní poslanci a experti informovali zahraničných partnerov o stave svojej krajiny, ako aj o opatreniach týkajúcich sa prehĺbenia vzťahov medzi EÚ a Ukrajinou.
Štátny tajomník Peter Burian na fóre Európa - Ukrajina v Budapešti
13. mája 2013 - (tasr)
Štátny tajomník Ministerstva zahraničných vecí a európskych záležitostí Slovenskej republiky Peter Burian dnes 13. mája vystúpil na 6. fóre Európa - Ukrajina, ktoré v Budapešti organizuje poľský Inštitút východných štúdii v spolupráci s maďarským rezortom zahraničia. Cieľom podujatia je podporiť strategickú diskusiu o vzťahoch medzi EÚ a Ukrajinou, ktoré sa v súčasnosti nachádzajú vo veľmi dôležitej etape súvisiacej najmä s perspektívou podpísania Asociačnej dohody EÚ - Ukrajina na tohtoročnom summite Východného partnerstva vo Vilniuse. Úspešný podpis dohody by predstavoval významný impulz pre napredovanie Ukrajiny na jej eurointegračnej ceste. Slovensko ako krajina so skúsenosťami z transformácie a integrácie, aj ako sused Ukrajiny sa radí medzi prirodzených podporovateľov začlenenia Ukrajiny do Európy. Súčasne však podčiarkujeme nevyhnutnosť toho, aby si Ukrajina dôsledne plnila kritéria vychádzajúce z dialógu s EÚ, uviedol štátny tajomník vo svojom vystúpení na tému „EÚ - Ukrajina: nové prístupy k starým výzvam”. P. Burian vo svojom vystúpení ďalej poukázal na potrebu efektívneho využitia času zostávajúceho do Vilniuskeho summitu na doriešenie otvorených otázok a vygenerovanie podmienok a podpory na oboch partnerských stranách potrebných na podpísanie Asociačnej dohody medzi EÚ a Ukrajinou. Pre vytvorenie takýchto podmienok a získanie podpory v jednotlivých členských krajinách EÚ je samozrejme v prvom rade dôležitý hmatateľný pokrok Ukrajiny naprieč celým spektrom ukazovateľov stanovených EÚ. Bude to práve výkon Ukrajiny v tomto ohľade, ktorý bude najdôležitejším argumentom pre získavanie podpory EÚ. Slovensko oceňuje aktuálne opatrenia ukrajinskej vlády a parlamentu sledujúce urýchlenie implementácie kritérií EÚ. Dúfame, že ukrajinské vedenie bude pokračovať v tomto duchu v období do Vilniusu ako aj po ňom. V rámci svojho programu v Budapešti P. Burian tiež rokoval s námestníkom ministra zahraničných veci Ukrajiny A. Olefirovom. Partneri sa zhodli na prospešnosti pokračovania nášho vzájomného dialógu na úrovni ministrov a jeho ďalšieho rozvoja aj na vyšších úrovniach, vrátane predsedov vlád a parlamentov našich krajín.
Mikuláš Dzurinda na Európsko-Ukrajinskom fóre v Budapešti
13. mája 2013 - (tasr)
Poslanec a člen Zahraničného výboru NR SR Mikuláš Dzurinda sa dnes v Budapešti zúčastňuje 6. Európsko-Ukrajinského fóra, ktorý organizuje poľský Inštitút pre Východné štúdie a Ministerstvo zahraničných vecí Maďarskej republiky. Hlavnou témou konferencie je zhodnotiť súčasný politický trend, energetickú bezpečnosť, ekonomické reformy a predovšetkým zlepšovanie demokratického prostredia u nášho východného suseda. Posúdenie týchto dôležitých aspektov ukáže, či je Ukrajina pripravená podpísať dohodu o voľnom obchode (DCFTA) a Asociačnú dohodu s Európskou úniou na jeseň tohto roku. Mikuláš Dzurinda vystúpi a bude diskutovať v paneli venovanému transatlantickej a európskej integrácii Ukrajiny. Svoje vystúpenie zameria na tie dôležité aspekty, ktoré sú nevyhnutné preto, aby Ukrajina bola prosperujúcou a demokratickou krajinou a mala šancu na európsku perspektívu. „Keďže ide o nášho východného suseda, veľmi nám záleží, aby si Ukrajina vybrala cestu demokracie, zdieľania rovnakých hodnôt a modernizovania krajiny, „ uviedol Mikuláš Dzurinda.
Zabudnúť na Slotu
10. mája 2013 - (Lukáš Krivošík - aktuality.sk)
Skončí napokon bývalý predseda SNS za mrežami? Pôjde o víťazstvo kozmickej spravodlivosti? A čo na to verejnosť? Zadržanie Jána Slotu políciou kvôli alkoholu za volantom priam zvádza ku komentáru. No keď som rozmýšľal, čo k tejto téme vlastne napísať, napokon som si uvedomil, že Ján Slota ma už minimálne od vypadnutia jeho strany z parlamentu nezaujíma. Vlastenectvo je mocná sila. No SNS ju akurát zneužívala. Ešte pod vedením Slotu spoľahlivo zdiskreditovala národnú myšlienku kauzami a obscénnym vystupovaním svojho dlhoročného predsedu. Čo mohol mať skutočný vlastenec s takou stranou spoločné? Celé roky Ján Slota živil svoju politickú kariéru tvrdením, že bráni maďarskej iredente v uchvátení južného Slovenska. Takpovediac, podnikal s nacionalizmom. Dnes vidíme, že to ide aj bez neho. SNS nie je v parlamente, no územnú celistvosť štátu nikto neohrozuje. S občasnými provokáciami z Budapešti si slovenská diplomacia vie hravo poradiť aj bez nacionalistických krikľúňov v pozadí. Bez nich aspoň vyzeráme pred svetom civilizovanejšie a skôr vďaka tomu obhájime, že sme v práve. Ostatne, čo vlastne robia od vypadnutia SNS z parlamentu Maďari? Počul o nich niekto? Náš južný sused má dosť problémov sám so sebou. Vláda Viktora Orbána je opakovane káraná zo zahraničia. Vďaka tomu, že v parlamente nemáme konfrontačné subjekty ako SNS a SMK, len konsenzuálny Most-Híd, vedený skúseným Bélom Bugárom, maďarská karta stratila na sile. Neutešený demografický vývoj maďarskej menšiny na južnom Slovensku predznamenáva, čo postupne postihne celú krajinu. Nikto príčetný dnes nemôže veriť, že Maďari ovládnu Slovensko. Do popredia preniká skôr naliehavá rómska otázka, no k tej SNS Jána Slotu nikdy žiadne konštruktívne návrhy nepriniesla. Opäť len silné slogany a heslá. To najlepšie, čo by sa Slovákom mohlo stať, je úplne na Jána Slotu zabudnúť. Respektíve pamätať si ho len ako odstrašujúci relikt. Nech si užíva majetok, ktorý papierovo nevlastní a dá republike pokoj. O irelevantnosti tohto bývalého politika svedčí aj skutočnosť, že si ho policajti trúfajú riešiť. Lenže na Slovensku bude dobre až vtedy, keď sa nebudeme musieť spoliehať na spravodlivosť v štýle „Božie mlyny”. Politici by mali mať rešpekt pred orgánmi činnými v trestnom konaní aj počas ich aktívnej kariéry. Proste „padni komu padni”. Jeden už padol. Aj keď sa môže zdať, že sa mu len trochu zakrútila hlava z pálenky.
www.dikda.eu
V digitálnej podobe sú už aj povesti, porekadlá a hádanky
http://turiec.sme.sk/c/6796497/v-digitalnej-podobe-su-uz-aj-povesti-porekadla-a-hadanky.html
Slovenské rozprávky na stiahnutie:
http://dikda.eu/slovenske-rozpravky-na-stiahnutie/
Žiadosti slovenského národa - jeden z vrcholov emancipácie
Politická zrelosť štúrovskej generácie
Pred 165 rokmi sa v Liptovskom Mikuláši zišli predstavitelia mladej revolučnej generácie slovenských vlastencov a prijali národný politický manifest, ktorý sa do národných dejín zapísal ako Žiadosti slovenského národa alebo aj Mikulášske žiadosti:
http://www.snn.sk/index.php/zo-zivota-matice/1546-dokaz-politickej-zrelosti-sturovskej-generacie
Päť slovenských rodov
30. apríla 2013 - (Ivan Szabó - Knižná revue)
Zaujímavý príbeh je o rode Petrovičovcov, ktorý autor stavia na slovenskom pôvode najväčšieho maďarského básnika Sándora Petőfiho.
Vydavateľstvo Matice slovenskej v Martine obohatilo knižnú ponuku o novú edíciu Slovenské príbehy. Zatiaľ vyšli dva zväzky a autorom oboch je Marián Tkáč, predseda Matice slovenskej. Prvou knihou novej edície je beletrizovaný príbeh piatich rodov (Daxnerovci, Thurzovci, Petrovičovci, Bosákovci, Pružinskovci). Próza vznikla na základe rozhlasových relácií, ktorým autor zmenil formu a urobil z nich príbehy umne sa vyrovnávajúc s históriou i súčasnosťou. Týmto presahom autor umožňuje čitateľovi orientovať sa v kontexte minulosti i dneška. Pre všetky opisované rody je charakteristické, že sa dotýkajú dramatických skutočností a v mnohom ich hrdinovia výpovede považujú aj za sebareflexiu. To možno ilustrovať najmä na príbehu Daxnerovcov, v ktorom Igor Daxner je jedným zo sudcov tribunálu, ktorý odsúdil prezidenta Jozefa Tisa na smrť. Výčitky svedomia, neistota správnosti rozsudku napokon doženú príslušníka rodu k dobrovoľnému odchodu zo sveta. Príbehy Bosákovcov a Thurzovcov si už našli vydanie v iných publikáciách a zrejme ich úspech na knižnom trhu priviedol autora, aby texty s určitými modifikáciami zaradil aj do knihy Päť slovenských rodov. Zaujímavý príbeh je o rode Petrovičovcov, ktorý autor stavia na slovenskom pôvode najväčšieho maďarského básnika Sándora Petőfiho. Jeho osud zaujme bohatstvom životných epizód počínajúc štúdiami na viacerých školách na našom území, úlohou v revolúcii v rokoch 1848-49 a Petőfiho pobytom na Sibíri, ktorý je zahalený rúškom tajomstva. Doteraz bol tajomstvom pre väčšinu ľudí zahalený aj osud rodiny Pružinskovcov, ktorí v minulosti získali šľachtický titul od Ferdinanda Habsburského... Čitateľsky je príbeh objavný, pretože literatúra o rode je príliš chudobná. Súčasníka zaujme najmä životný príbeh Mikuláša Pružinského, ministra vlády počas prvej Slovenskej republiky za prezidentovania Jozefa Tisa (po vojne Mikuláša Pružinského odsúdili na šesť rokov väzenia). Okrem archívnych dokumentov (s ktorými autor cielene pracuje vo všetkých príbehoch) získal informácie k príbehu od Juraja, syna ministra Mikuláša Pružinského, ktorý sa, žiaľ, vydania knihy nedožil, lebo zomrel v lete 2012. Autorovi sa podarilo vykresliť aj osud Juraja, ktorým dokumentuje postoj socialistickej vlády k príslušníkom šľachty, ako k tzv. triednemu nepriateľovi. Doterajšia spisovateľská kariéra Mariána Tkáča nás presviedča, že autor spočiatku dávajúci prednosť literatúre faktu, sa pomaly prikláňa k beletrii, hoci fakty v jeho diele hrajú aj naďalej významnú úlohu. O tom svedčí aj Tkáčova kniha Bernolák (vydaná k 250. výročiu narodenia prvého kodifikátora spisovnej slovenčiny a k tohtoročnému 200. výročiu jeho úmrtia), ktorú sám autor nazval románom. Netreba zdôrazňovať, že román nie je žánrom literatúry faktu.
S. Petőfi (A. Petrovič) sa narodil pred 190 rokmi - Pochádzal z číro slovenskej rodiny
http://www.oslovma.hu/index.php/sk/archiv/186-archiv-literatura-archiv-literatura/921-s-petofi-a-petrovi-sa-narodil-pred-190-rokmi
Ako zachrániť Slovenské inštitúty?
Nemajú koncepciu, chýba im nezávislosť, odborná kvalita aj zmysluplný rozpočet
13. mája 2013 - (Michal Hvorecký - Sme)
Problémom Slovenských inštitútov nie je päťtisícový či aký vlastne plat pani Aleny Heribanovej v eurách, presnejšie, nielen ten. Jej príjem z verejných zdrojov štát utajuje dôslednejšie ako osobné informácie o vojenských policajtoch alebo údaje z mýtneho systému, ktoré poletovali webom. Problém inštitútov je oveľa hlbší. Ani jedna vláda nedokázala vymyslieť zmysluplný program, nehovoriac dlhodobý plán slovenskej kultúrnej diplomacie. Ťažko očakávať výsledky od ľudí, ktorí tie teplé miestečká dostávajú hlavne za odmenu. Už fakt, že sa dohovoria v cudzom jazyku, sa považuje za úspech, hoci to by mala byť samozrejmosť. Neraz tam pôsobili jednotlivci, ktorí nevedeli ani ceknúť, prípadne sa práve učili der, die, das. V Berlíne donedávna šéfoval pán, ktorý k nám vozil striptérov Chippendales a manažoval Jadranku. Slovenské inštitúty nemajú koncepciu, chýba im nezávislosť, odborná kvalita aj zmysluplný rozpočet. Izolované, vo svojich mestách často neznáme a v médiách prehliadané priestory komunikujú najmä v slovenčine pre hŕstku krajanov. Ich programy treba hľadať na tajomných, rafinovane skrytých stránkach ministerstva zahraničných vecí, kde sa sťahujú vo formáte PDF či dokonca vo Worde 97. Smer-SD sa chváli, že vraj inštitúty zachránil, no mám dojem, že iba preto, aby sa bezpečne a bohato revanšoval svojim ľuďom. Na dramaturgiu peniaze nie sú, na platy áno. Keď tam vystavuje výtvarník, alebo číta spisovateľka, tak to robia skoro zadarmo. Konzulka v jednom nemeckom meste sa mi sťažovala, že u slovenských filmárov vyprosila, aby jej dovolili odvysielať dokumenty bez nároku na odmenu, lebo ich potrebovala na prezentáciu na festivale. V takých chvíľach sa umelci štátu náramne hodia, inokedy neexistujú. Paradoxne, vo Viedni pôsobila jedna z najlepších riaditeliek SI, aké som stretol. Pani Viera Polakovičová mala okrem brilantných jazykových znalostí a kultúrnych vedomostí aj manažérske schopnosti a odviedla tam kus dobrej roboty. Vďaka výstave Poklady slovenskej moderny vo viedenskom paláci Porcia spoznalo rakúske publikum mená ako Fulla, Galanda, Weiner-Kráľ či Šimerová-Martinčeková. Strhujúca bola aj debata Kornela Földváriho s Thomasom Franklom o holokauste a komunizme. Zostáva dúfať, že jej nástupkyňa bude pre verejnosť zaujímavá aj niečím iným ako len svojou mimoriadne štedrou mesačnou odmenou.
100 názorov: Menšiny, predsudky a krajina
http://www.100nazorov.sk/mensiny-predsudky-krajina/
János Fiala-Butora, doktorand na Harvard Law School
http://100nazorov.sk/39-studenti/564-fiala-butora-janos
Šiesty ročník Noci múzeí vo Fiľakove
10. mája 2013 - (hradfilakovo.sk)
Podobne ako v predošlých rokoch, aj v tomto roku odštartuje Noc múzeí vo Fiľakove otvorenie troch nových aktuálnych výstav dňa 18. mája. Podujatie sa v novohradskom mestečku koná po šiesty krát. V Mestskom vlastivednom múzeu čaká návštevníkov po otvorení výstavy „Fiľakovo na starých pohľadniciach zo súkromnej zbierky Jána Spodniaka“ o 18,00 hodine koncert študentov jubilujúcej Základnej umeleckej školy vo Fiľakove v priestoroch výstavy „2x60“, ktorá je inštalovaná z príležitosti 60. výročia založenia Základnej umeleckej školy vo Fiľakove a 60. narodenín Františka Mráza, riaditeľa ZUŠ a známeho karikaturistu, autora komiksov a ilustrátora. Po koncerte budú premietané zdigitalizované archívne filmy niekdajšieho filmového krúžku Závodného klubu vo Fiľakove, ktoré zachytávajú spoločenský život vo Fiľakove v rokoch 1967-1972. V Bebekovej veži hradu sa o 19,00 otvára multimediálna výstava kanadskej výtvarníčky Tammy Lu pod názvom „Castling - Hradovanie“. Jej kresby a digitálne animácie otvárajú cez symboliku hradov otázky migrácií, kultúrnej pestrofarebnosti a identity, ktoré spájajú národy Kanady a strednej Európy. Viac informácií s animovanou pozvánkou a trailerom výstavy nájdete na stránke: tammylu.net Výstava „Doba bronzová na území historického Novohradu a Gemera-Malohontu“ je spoločným projektom Archeologického ústavu Slovenskej akadémie vied a Hradného múzea vo Fiľakove. Popri charakteristickej hrobovej keramike budú prezentované aj vyše 3000 ročné bronzové zbrane, šperky a nástroje zo známych lokalít ako Radzovce, Hodejov, Kyjatice, Včelince a Piliny (MR). Na výstave budú použité zbierkové predmety Novohradského múzea a galérie, SNM - Múzea Betliar, Archeologického ústavu SAV, Gemersko-malohontského múzea, Stredoslovenského múzea a Maďarského národného múzea. Prednášky viažuce sa k výstave si v slovenskom, českom a maďarskom jazyku môžu záujemcovia vypočuť v kazemate hradu. Po vernisáži vystúpi s renesančnou módnou prehliadkou a tancom bratislavská skupina historického tanca Galthilion a lučenecká džezová kapela Traditional Dixie Stompers odohrá koncert s prednáškou o dejinách new orleánskeho džezu z rokov 1910-1930. Na podujatí predvedú svoje nové kostýmy členovia miestnej historickej skupiny Defensores a v dolnom hrade bude predvádzať kováčske remeslo Vladimír Eperješi, cechmajster Cechu kováčov a umeleckých kováčov na Slovensku v živej kováčskej dielni z roku 1860. Hrad osvetlený fakľami bude otvorený do 23,00. Vstup na všetky programy je voľný.
Májové posolstvo Slovákom a Maďarom (aj iným)
Keď na niekoho nadáva, nadáva vlastne na svoj vlastný obraz v zrkadle
12. mája 2013 - (Kálmán Petőcz - kalmanpetocz.blog.sme.sk)
Na svojich prednáškach o ľudských právach a multikulturalizme občas kladiem svojim slovenským študentom na prvý pohľad celkom jednoduché otázky. Jedna z nich znie, či zo svojho pohľadu považujú výrok „narodil som sa ako Slovák“ za pravdivý. Väčšina z nich takmer bez rozmýšľania prikývne: áno, s výrokom súhlasia, oni sa narodili ako Slováci. Rovnaká situácia sa opakuje aj so skupinou študentov maďarskej národnosti. Aj oni sú presvedčení o tom, že sa narodili ako Maďari. Keď sa ďalej prezvedám, či si sú svojou odpoveďou celkom istí, niekoľko slovenských dievčat podotkne, že ony sa veru nenarodili ako Slováci, ale ako Slovenky. Za túto poznámku ich pochválim, veď mnoho slovenských žien dokáže o sebe bez zaváhania hovoriť v mužskom rode. (U maďarských študentov tento aspekt problému nevystane, v maďarčine nie sú rody.) Ale zato sa ešte študentov a študentky opýtam, že keď sa narodili - či už ako dievčatá, alebo chlapci - vedeli po slovensky či po maďarsky? Vravia, že nie veru, veď novorodenec nerozpráva (preto sa občas pekným českým slovom označuje za „nemluvňa“). Ak ste sa však nevedeli ozvať žiadnym jazykom, sporím sa s nimi ďalej, čo z vás robilo Slovákov či Maďarov? Veď vy sami ste pred chvíľou tvrdili, že najdôležitejším atribútom národa je jazyk (v jazyku žije národ)! Teraz sa na chvíľu zarazia, ale niektorí čoskoro nachádzajú riešenie. Narodiť sa Slovákom alebo Slovenkou znamená narodiť sa na Slovensku a/alebo narodiť sa ako občan Slovenskej republiky! Ľahké by mi bolo odvetiť, že je to pochabosť, ale nedá sa. Veď vo väčšine západných štátov národnosť a štátna príslušnosť znamená to isté (nationality, nationalité). Dohodneme sa ale, že pod pojmom „národ“ budeme na účely kurzu rozumieť tzv. kultúrny národ, čiže také spoločenstvo, ktoré spája vedomie zdieľanej identity, založené na spoločnom jazyku, ľudových zvykoch, tradíciách, kolektívnych historických zážitkoch a vysokej kultúre. Skonštatujeme, že všetci sme sa narodili predovšetkým ako ľudské bytosti, nie ako Slováci či Maďari. Výrokmi „narodil som sa ako Slovák“ „narodil som sa ako Maďar“ vyjadrujeme vlastne len to, že sme sa narodili do slovenskej rodiny, slovenským rodičom, alebo do maďarskej rodiny, maďarským rodičom. V poriadku, vravím, avšak ako je to s tými, ktorých jeden rodič je Slovák a druhý Maďar (Slovák - Nemec, Maďar - Rusín ap.)? Oni sa narodili s akou národnosťou? Alebo tí, čo ešte v kojeneckom veku, teda pred vyvinutím akejkoľvek identity, nedajbože rodičov stratia, dostanú sa do náhradnej rodiny alebo do detského domova, do úplne odlišného jazykového a kultúrneho prostredia, než v akom by vyrastali, keby sa o nich starali biologickí rodičia? A deti, čo sa narodia hluchoslepé (lebo, žiaľ, aj také deti sú)? V nich sa vyvinie aspoň nejaké hmlisté vedomie „slovenskosti“ či „maďarskosti“? Prichádzame na to, že Maďarmi a Slovákmi sa naozaj nerodíme, ale sa nimi stávame. Vývoj našej identity je výsledkom celého radu subjektívnych aj objektívnych okolností a vplyvov (rodinné zázemie, školské, komunitné, pracovné prostredie, politické, právne, inštitucionálne procesy). Výsledok sám osebe nie je ani dobrý, ani zlý. Všetky národy, všetky jazyky, všetky kultúry, všetky identity sú rovné a rovnocenné. Sloboda voľby je podstatná: či sme sa naozaj slobodne stali tými, čím sme, a či sme naozaj slobodne vstúpili do určitej komunity, alebo vystúpili z danej komunity, ak zmeníme identitu. Nuž hej, podotýka jeden z mládencov, sloboda voľby je najdôležitejšia, veď aj ústava hlása: každý má právo slobodne rozhodovať o svojej národnosti. Jeden z jeho priateľov si pri sčítaní obyvateľov napríklad zapísal, že je Eskimák. Musím sa mladého muža spýtať, či sa jeho priateľ tým, že sa prihlásil k Eskimákom, tým Eskimákom naozaj aj stal? Zošikmili sa mu oči, zhrubla mu vrstva tuku pod kožou, začal rozprávať inuitským jazykom? Môj študent je nútený priznať, že sa to nestalo. Vyjadrenie dotyčného bolo v tomto prípade znakom jednoduchej recesie, nie reálnou voľbou. Reálne si môžeme voliť identitu len medzi danými, skutočne voliteľnými možnosťami. Princíp slobodnej voľby národnosti neznamená, že národnosť je úplne subjektívnou kategóriou, ktorá nemá reálny, objektívny obsah. Vytvorenie (národnej) identity je teda v prípade každého jednotlivca výsledkom pomerne dlhého a komplikovaného procesu, na ktorom sa spolupodieľa mnoho sčasti subjektívnych a sčasti mimo nás stojacich okolností. Všetky jazyky, národy, kultúry sú rovné a rovnocenné. Avšak to, čo máme vrodené, čo je nám imanentne dané, je naša ľudskosť, ľudská dôstojnosť, nie národnosť. Ak budete skúmať rodokmene všetkých jednotlivcov, ktorí sami seba zaraďujú do zväzku niektorého národa, alebo ktorých do toho zväzku zaraďuje štát, určite zistíte, že u mnohých z nich sa jednoznačnosť národnej príslušnosti stráca už v druhom-treťom pokolení dozadu. A do piateho-šiesteho pokolenia sa niť čistej, „nepoškvrnenej“ rasy, či národnej príslušnosti zaručene stratí u väčšiny z nich. Žiaden národ by sa preto nemal správať tak, ako keby práve on bol ten, ktorého národnosť, jazyk a kultúra sú dané už od prvopočiatku, či priamo od Boha. Adam a Eva nemali národnosť. Z ľudskoprávneho hľadiska je podstatné, aby bola pri rozvíjaní národnej identity zachovaná možnosť slobody voľby, slobodného prihlásenia sa k nej a slobodnej možnosti ju kultivovať. Vrátane toho, že medzinárodné spoločenstvo, štát a inštitúcie obklopujúce jednotlivca mu k tomu vytvoria patričné podmienky a nekladú realizácii jeho voľby (či voľby jeho rodičov) zbytočné zákonné, administratívne, inštitucionálne, či mentálno-psychologické prekážky. Osobitne to musí platiť pre národnostné komunity, ktoré sú historicky i kultúrne pevnou súčasťou priestoru, v ktorom žijú. Takto treba interpretovať ustanovenie ústavy, podľa ktorého „každý má právo slobodne rozhodovať o svojej národnosti. Zakazuje sa akékoľvek ovplyvňovanie tohto rozhodovania a všetky spôsoby nátlaku smerujúce k odnárodňovaniu.“ Ak v Európe, osobitne v Európe strednej niekto brojí proti príslušníkom iného národa, či menšiny, s najväčšou pravdepodobnosťou brojí sčasti aj proti sebe a svojej rodine. Môže sa mu stať, že keď na niekoho nadáva, nadáva vlastne na svoj vlastný obraz v zrkadle. V tento májový „lásky čas“ by sme si to mali všetci uvedomiť.
Profesor Richard Marsina: Je smiešne hovoriť, že v stredoveku nebolo Slovensko, ale len Uhorsko
Zakladateľ modernej slovenskej historiografie a jeden z najväčších znalcov dejín stredoveku na našom území profesor Richard Marsina zásadne odmieta myšlienku, že v prípade stredoveku nemožno hovoriť o Slovensku, ale len o Uhorsku. Ten, kto také niečo tvrdí, podľa Marsinu jednoducho nepozná dejiny. Svoje znalosti, opierajúce sa o desaťročia vedeckého výskumu, profesor Marsina stále prezentuje študentom histórie na Trnavskej univerzite. A to aj napriek tomu, že 4. mája oslávil už 90 rokov. Svoju vitalitu dokazuje nielen bystrým umom, ale aj fyzickou kondíciou. Takže, ak si môže zvoliť medzi výťahom alebo cestou po schodoch, vyberie si to druhé. V seriáli TASR Osobnosti: tváre, myšlienky priznal, že je tak trochu aj nútený mať dobrú kondíciu. Býva totiž na treťom poschodí v dome, ktorý nemá výťah.
- Je smiešne, keď niekto hlása názor, že v prípade stredoveku sa nesmie hovoriť o Slovensku, ale len o Uhorsku, ak si uvedomíme, že napríklad v Žiline v roku 1381 sa viedli spory medzi mešťanmi, ktoré kráľ Ľudovít I. vyriešil tým, že vydal listinu o tom, že v mestskej rade majú byť paritne zastúpení Slováci i Nemci. Alebo ak si uvedomíme, že sa v 18. storočí viedli spory o tom, či právo na zemianske výsady majú okrem Maďarov aj Slováci a že ešte aj maďarské pramene napríklad uvádzajú spor z Trenčína, kde malo byť trenčianskym zemanom odopreté šľachtické právo, lebo sú potomkami porobeného Svätoplukovho ľudu:
http://www.hlavnespravy.sk/r-marsinaje-smiesne-hovorit-ze-v-stredoveku-nebolo-slovensko-ale-len-uhorsko/98516/
Maďarsko zmrazí výdavky, aby znížilo deficit
12. mája 2013 - (tasr / bloomberg)
Maďarsko zmrazí niektoré výdavky v rozpočte a je pripravené prijať ďalšie opatrenia vrátane zvýšenia kontroverznej bankovej dane, aby Európska únia (EÚ) ukončila disciplinárne konanie proti Budapešti za prekročenie povoleného deficitu. A nechce ani prísť o peniaze z eurofondov. Minister financií Mihály Varga novinárom povedal, že kabinet v Budapešti zmrazí 92,2 miliardy forintov (314,48 milióna eur) z výdavkov naplánovaných na tento a budúci rok. Je tiež pripravený ušetriť ďalších 80 miliárd HUF v roku 2014, a to odložením niektorých projektov, napríklad výstavby futbalového štadióna. A ak ani to nebude stačiť, zvýši bankovú daň a daň z finančných transakcií. Maďarský premiér Viktor Orbán chce týmito opatreniami dosiahnuť, aby EÚ ukončila disciplinárne konanie proti Budapešti, ktoré by mohlo viesť až k zablokovaniu finančných príspevkov z eurofondov. Brusel sleduje vývoj rozpočtového schodku Maďarska od jeho vstupu do únie v máji 2004. Podľa Vargu kabinet robí všetko preto, aby sa Maďarsko dostalo z problémov a prestalo byť pod drobnohľadom Bruselu. Dodatočné opatrenia majú vláde pomôcť udržať rozpočtový schodok pod povolenou úrovňou 3 % hrubého domáceho produktu (HDP) v tomto aj v budúcom roku a dosiahnuť tak ukončenie disciplinárneho konania. Európska komisia však vo svojej najnovšej prognóze minulý týždeň uviedla, že schodok v rozpočte Maďarska dosiahne tento rok 3 % a v roku 2014 stúpne na 3,3 %. Maďarsko už minulý rok prijalo sériu opatrení, aby znížilo deficit a neprišlo o peniaze z eurofondov.
OTP rokuje o kúpe dvoch konkurentov
14. mája 2013 - (sita)
Maďarská banka OTP rokuje o prevzatí dvoch konkurenčných komerčných bánk od zahraničných majiteľov, ktorí sa chcú stiahnuť z maďarského trhu. V pondelok o tom informoval riaditeľ OTP Sándor Csányi. „V jednom prípade sme už zaslali nezáväznú písomnú ponuku a v druhom sme už v poslednej fáze rozhovorov,” povedal Csányi v rozhovore pre spravodajské InfoRádió. „Existujú jasné náznaky toho, že niektoré banky sa chcú z Maďarska stiahnuť, a nejde o malé bankové domy. Otázkou ostáva, kto ich kúpi: iná zahraničná banka, ktorá chce na trhu ostať, OTP alebo banka MFB, ktorá je vo vlastníctve štátu,” vyhlásil šéf OTP. Dodal, že rozhovory s potenciálnymi predávajúcimi môžu trvať ešte 3 až 4 mesiace a nie je jasné, či z nich OTP vyjde víťazne, keďže k ponúknutej cene pristupuje konzervatívne. Ak však z Maďarska odíde priveľa zahraničných bánk, krajina nebude schopná financovať svoje ekonomické ozdravenie, varoval Csányi. „Maďarská banková daň je 15-krát vyššia ako priemer EÚ. To je stav, ktorý sa nedá dlhodobo udržať a banky, ktorým to spôsobuje stratu, sa skôr či neskôr z krajiny stiahnu,” povedal. Uznal, že vláda vysokú bankovú daň potrebovala, aby mohla skonsolidovať rozpočet, miera zdanenia sa však bude musieť znížiť. „Z dlhodobého hľadiska takéto vysoké dane bránia rastu a to treba zmeniť, inak hrozí, že rast sa nebude dať udržať a konsolidácia rozpočtu bola zbytočná,” dodal Csányi.
R4 po maďarskú hranicu má byť odovzdaná do konca roka
12. mája 2013 - (sita)
Vyše 14-kilometrová rýchlostná cesta R4 Košice - Milhosť k hranici s Maďarskom, ktorej výstavba sa oneskorila pre rozsiahly archeologický prieskum, bude podľa Národnej diaľničnej spoločnosti, a.s. (NDS) odovzdaná do užívania motoristom do konca tohto roka. „Plnenie technologického harmonogramu je na úrovni 89 %, laicky povedané, trasa je hotová na 87 % a mosty na 90 %. Stavebne ukončených a protokolárne odovzdaných jednotlivým správcom je 61 stavebných objektov z celkového počtu 101,“ uviedol pre agentúru SITA hovorca NDS Marcel Jánošík. Stavbu úseku R4 uskutočňuje spoločnosť Skanska SK a.s. Zmluvná cena prác, ktoré začali v septembri 2010, je 77,6 mil. eur bez dane z pridanej hodnoty (DPH). Je to 66,4 % z predpokladanej ceny prác 116,82 mil. eur. Hodnota vyfakturovaných prác ku koncu marca dosiahla 58,58 mil. eur bez DPH, čo je 75,41 % z celkových nákladov stavby. Akceptovaná zmluvná hodnota podľa diaľničiarov prekročená nebola. Práce mali pôvodne trvať dva a pol roka. „Pôvodný termín ukončenia bol marce 2013, ale vzhľadom na rozsiahly archeologický výskum sa lehota výstavby predĺžila z 30 na 37 mesiacov. Do ukončenia stavby bude podiel prác realizovaných zhotoviteľom približne 90 - 95 %,“ uzavrel Jánošík. NDS a Skanska SK uzatvorili zmluvu o výstavbe R4 Košice - Milhosť 5. augusta 2010. Projekt je súčasťou Operačného programu Doprava financovaného z peňazí Európskej únie a štátneho rozpočtu. Na úseku budú križovatky Košice, juh (neúplná) a Kechnec, ako aj šestnásť mostov. Územné rozhodnutie stavby nadobudlo právoplatnosť v septembri 2007 a stavebné povolenie vo februári 2010.
Dane unikajú cez kamióny - Najviac tovaru z podvodov končí vo veľkých reťazcoch
10. mája 2013 - (tasr)
Každý štvrtý kamión prechádzajúci cez slovensko-maďarské štátne hranice vozí tovar pre špekulantov s daňou z pridanej hodnoty. Vyplýva to zo zistení maďarského Národného úradu pre dane a clá, ktoré priniesol denník Napi Gazdaság. Príslušníci úradu si pred začatím akcie overili priemerný denný počet nákladných vozidiel na daných úsekoch ciest a následne rozšírili informáciu o pripravovaných kontrolách na podvody s DPH. V reakcii na túto správu klesol počet vstupujúcich kamiónov do Maďarska denne v priemere o 1 600, čo je pokles zhruba o štvrtinu. Pokles počtu áut potvrdil podozrenie maďarského úradu, že významná časť prevážaného tovaru cez hranice je súčasťou podvodov s DPH. Podľa denníka tak špekulanti počas akcie pozastavili transporty a tovar sa pokúšali rozložiť do menších áut, do chladiarenských kamiónov či kontajnerov. Ako ďalej denník uviedol, podstatou podvodov je, že špekulanti sa snažia zneužiť obchodovanie medzi členskými krajinami EÚ, ktoré je bez DPH, ale vo vnútri krajiny s DPH. Colníci vo viacerých prípadoch odprevadili podozrivý kamión až na miesto určenia. Najviac takéhoto tovaru končí v skladoch veľkých obchodov.
V. Orbán vo Fínsku
http://www.hlavnespravy.sk/madarsko-premier-orban-odcestoval-do-finska/98684/
Fínsky premiér Katainen: Verím, že Maďarsko urobí korekcie, ktoré žiada EK
13. mája 2013 - (tasr)
Fínsky premiér Jyrki Katainen vyjadril presvedčenie, že Maďarsko urobí korekcie, ktoré od neho požaduje Európska komisia. Predseda fínskej vlády to vyhlásil dnes v Helsinkách po schôdzke s maďarským premiérom Viktorom Orbánom. Podľa agentúry MTI Katainen zdôraznil dôležitosť konštruktívnej diskusie a podotkol, že pre Fínsko má dodržiavanie základných práv v členských krajinách zásadný význam. Ako informoval, s Orbánom hovorili o hodnotách a budúcnosti Európskej únie, pričom rezonovala dôležitosť právneho poriadku. „Potrebujeme silnejšiu Európu, súčasne však aj silnejšiu národnú zodpovednosť, najmä v hospodárskej politike,” citovala MTI z Katainenových slov. Orbán pred novinármi konštatoval, že Maďarsko si splnilo svoje úlohy, stojí na vlastných nohách a nepotrebuje peniaze iných krajín, a ani peniaze Medzinárodného menového fondu. „Maďarsko stojí na vlastných nohách a nepotrebuje pomoc Fínov či Nemcov. Ak by chceli pomôcť Maďarsku, tak namiesto podpory nech fínske podniky investujú v Maďarsku,” povedal predseda maďarskej vlády. Orbán sa v rámci jednodňovej oficiálnej návštevy dnes ešte stretne aj s prezidentom Saulim Niinistöom.
Opozícia sa búri voči výsledkom tendra na koncesiu k predaju tabaku
10. mája 2013 - (tasr)
Verejnú súťaž v záležitosti koncesií pre predaj tabakových výrobkov v Maďarsku by mala preveriť prokuratúra a budapeštianska vláda by mala zrušiť jej platnosť. Podľa tlačovej agentúry MTI to vyhlásila dnes opozičná Maďarská socialistická strana (MSZP) v reakcii na zvukovú nahrávku, ktorú získal spravodajský server Hvg.hu a ktorá svedčí o manipulácii zo strany vládneho Fideszu v meste Szekszárd. Podľa nahrávky primátor tohto juhomaďarského mesta István Horváth (Fidesz) na schôdzke vedenia mesta, kde hodnotili zoznam uchádzačov o pridelenie koncesie na otvorenie predajne tabaku, zdôrazňoval, že koncesie by mali získať uvedomelí pravičiari. „Všetci politici Fideszu klamali, keď tvrdili, že o koncesiách sa nerozhodovalo na politickom základe,” povedal dnes pred novinármi predseda MSZP Attila Mesterházy. Šéf socialistov vyzval generálneho prokurátora Pétera Polta, aby vyžiadal zvukovú nahrávku od Hvg.hu, ktorá svedčí o trestnom čine. Premiéra Viktora Orbána požiadal, aby zrušil výberové konanie a aby vláda vypísala novú súťaž. Za zmanipulovanú považuje túto verejnú súťaž aj ochranárska strana Politika môže byť iná (LMP), ktorá tiež podáva podnet na prokuratúru z podozrenia z korupcie. Demokratická koalícia (DK) podáva trestné oznámenie na primátora Szekszárdu, ktorý podľa DK zneužil svoju právomoc. Hovorca vlády András Giró-Szász v tejto súvislosti vyhlásil, že szekszárdsky prípad považuje vláda za miestnu záležitosť a preto sa ňou nebude zaoberať. V Maďarsku bude od 1. júla 2013 viazaný predaj tabakových výrobkov na koncesiu. Rozhodli o tom poslanci maďarského parlamentu 11. septembra 2012. Vláda zákon zdôvodnila nutnosťou zlepšenia zdravia obyvateľstva a snahou o potlačenie fajčenia mladistvých.
SMK brojí proti Most-Hídu - Maďarské tabule na železnici
18. mája 2013 - (tasr)
Návrh novely zákona o používaní jazyka národnostných menšín z dielne poslancov strany Most-Híd je neprijateľný. Povedal to predseda šovinistickej Strany maďarskej komunity (SMK) József Berényi na dnešnej tlačovej besede po skončení rokovania republikovej rady strany. Novela má umožniť dvojjazyčnosť na železničných staniciach. “Keď som sa dopočul, že podali takýto návrh, najprv som to privítal, ale keď som si tento návrh preštudoval, zistil som, že je neakceptovateľný a zlý,” povedal Berényi. Problémom je podľa neho najmä to, že samospráva, ktorá chce osadiť na železničnej stanici dvojjazyčnú tabuľu musí dostať povolenie od Úradu pre reguláciu železničnej dopravy. Úrad si môže následne vyžiadať aj názor Úradu vlády SR, ktorý rovnako môže byť kladný alebo záporný. “A nakoniec ak by bol návrh úspešný, tak sama obec má zaplatiť takúto tabuľu a to je už dehonestácia maďarskej menšiny,” dodal predseda SMK. Podľa jeho slov v Európe takéto tabule hradí štát. Berényi ďalej uviedol, že požiadali stranu Most-Híd, aby takýto návrh stiahli a prepracovali. “My sme im poslali vlastný návrh, ako by sme si to vedeli predstaviť, ale bohužiaľ dostali sme od nich odmietavé stanovisko,” dodal predseda SMK. Maďarské tabule na železničných staniciach je momentálne hlavnou agendou SMK. Táto téma nevytvára napätie iba medzi obyvateľmi južného Slovenska v zmiešaných obciach, ale aj medzi samotnými Maďarmi. Extrémisticky šovinistická SMK tak pohŕda aj riešením navrhnutým súkmeňovcami. Predstavitelia strany rovnako odmietli vyjadrenia predsedu vlády Róberta Fica (Smer-SD) o možnosti zmien v organizácii VÚC. “Môžeme súhlasiť len s jedinou vetou pána premiéra, že k tejto veci treba otvoriť verejnú diskusiu,” povedal podpredseda strany Iván Farkas. Podľa jeho slov budú navrhovať, aby prirodzené regióny kopírovali aj hranice VÚC. “Nesúhlasíme tak s tým aby sa počet VÚC radikálne znížil,” dodal Farkas. Pri znížení počtu VÚC by totiž pokleslo percento slovenských Maďarov žijúcich v jednotlivých krajoch, čo by malo za následok horšie výsledky maďarských strán v vo voľbách.
SMK žiada Most, aby stiahol návrh o označovaní staníc v menšinových jazykoch
10. mája 2013 - (tasr)
Mimoparlamentná SMK vyzýva parlamentný Most-Híd, aby stiahol svoj návrh, ktorým chce vyriešiť problém s označovaním železničných staníc a zastávok v obciach v jazyku menšín. Podľa predsedu SMK Józsefa Berényiho je totiž nevyhovujúci a môže vytvoriť “taký precedens v používaní jazyka menšín, ktorý by mohol v budúcnosti spôsobiť pre maďarskú komunitu na Slovensku katastrofu”. Predseda Strany maďarskej komunity (SMK) József Berényi (vľavo) 14. februára 2013 vlastnoručne namontoval pri železničnej stanici v Okoči v okrese Dunajská Streda tabuľu s maďarským názvom obce Ekecs Berényi pripomína, že v 90. rokoch v tých obciach, kde počet občanov maďarskej národnosti presahuje 20 percent obyvateľstva, mal štát povinnosť na vlastné náklady umiestniť tabule s označením obce aj v maďarskom jazyku. Berényi návrhu Mostu-Híd vyčíta, že o dvojjazyčné označenie železničnej stanice má požiadať obec. “Ak o to požiada, môže o tom rozhodnúť kladne alebo záporne Úrad pre reguláciu železničnej dopravy. Ba tento úrad si môže vyžiadať aj názor úradu vlády, ktorý takisto môže byť kladný alebo záporný. Ak napriek týmto zbytočným krokom sa predsa len zrodí súhlasné rozhodnutie, náklady spojené s umiestnením tabule musí znášať obec,” priblížil šéf SMK. Novela z dielne bugárovcov je podľa Berényiho neprijateľná, porušuje právnu prax 90. rokov a zavádza taký precedens, ktorý v oblasti práva znamená vážny krok späť. “Preto tvrdím, že uvedený návrh novelizácie zákona v tejto forme je neprijateľný, predkladatelia by ho mali vziať späť,” vyhlásil Berényi. Označovaniu staníc bráni podľa bugárovcov nesúlad zákonov. Riešiť ho navrhujú v novele zákona o používaní jazykov národnostných menšín. “Návrh zákona sleduje odstránenie nesúladu zákona o jazykoch menšín a zákona o dráhach, a tým umožnenie umiestňovania označení železničných staníc a zastávok v obciach, v ktorých sa používa jazyk národnostnej menšiny, v zmysle zákona o jazykoch menšín,” uvádzajú v návrhu. Bugárovci dodávajú, že nemá dochádzať k plošnej zmene názvov železničných staníc a zastávok. O označovaní staníc a zastávok v jazyku národnostnej menšiny by mal rozhodovať Úrad pre reguláciu železničnej dopravy, a to na žiadosť oprávneného subjektu. Takýmto subjektom má byť obec, v ktorej sa podľa zákona používa jazyk národnostnej menšiny v úradnom styku. Správnosť navrhovaného označenia staníc alebo zastávky má posúdiť Úrad vlády SR. Osadzovanie tabúľ by hradili žiadatelia, teda obce. Štátny rozpočet ani rozpočet Železníc SR by to teda podľa Mostu-Híd nezaťažilo.
Dvojjazyčnosť u firiem funguje. Štát mešká
17. mája 2013 - (Andrej Barát - Pravda)
Za jediný mesiac prišli na ministerstvo dopravy stovky sťažností. Týkajú sa dvojjazyčných názvov na južnom Slovensku. Ľudia sa sťažujú na chýbajúce dvojjazyčné tabule na zastávkach a staniciach železničnej dopravy. Ľady sa zrejme pohli, chystajú sa totiž zmeny niektorých zákonov, ktoré umožnia osádzať takéto tabule. Občianski aktivisti bojujúci za dvojjazyčnosť však tvrdia, že to nestačí. Zvyšujúci sa počet sťažovateľov potvrdila Gabriela Jarošová, hovorkyňa ministerstva dopravy. „Na pána ministra sa doteraz s problémom dvojjazyčných tabúľ písomne obrátilo 315 občanov z obcí, kde menšinové obyvateľstvo tvorí 20 percent. Toto číslo sa postupne zvyšuje, priemerne o dve sťažnosti týždenne.” Ministerstvo o tomto probléme viackrát rokovalo so splnomocnencom vlády SR pre národnostné menšiny Lázslóom Nagyom. „Tento problém sa bude riešiť v novele zákona o používaní jazykov národnostných menšín,” dodala Jarošová. Návrh novely už predložili na Úrade vlády. Autori hromadnej sťažnosti z Hnutia Dvojjazyčné južné Slovensko však stále nie sú spokojní. Zmena zákona bude podľa nich nedostatočná. „Aj keby bol návrh novely úspešný, problém rieši len čiastočne. Umiestnenie dvojjazyčných nápisov by bolo naďalej len možnosťou, nie povinnosťou, čo dotknutým obciam so slovenskou väčšinou nepomôže. Týka sa to napríklad Nových Zámkov, Galanty, Senca, Rimavskej Soboty, Rožňavy,” uviedlo hnutie v odpovedi. A navyše novela nie je komplexná. Rieši len železnicu. Priznal to aj hovorca splnomocnenca pre menšiny Zoltán Szalay. „Novela rieši jednu špecifickú oblasť, a to označovanie železničných staníc a zastávok. Cieľom je, aby zákonný stav dosiahnutý novelizáciou zákona o používaní jazykov národnostných menšín v roku 2011 bol zachovaný a uplatniteľný.” Podľa aktivistov tak stále zostanú veľké rezervy v dvojjazyčnosti na dopravných tabuliach, v obchodoch, reštauráciách či v reklame. „Na webových stránkach štátnych inštitúcií stále chýba mutácia v maďarskom jazyku. Dvojjazyčné označenia autobusových staníc sú možnosťou, nie povinnosťou, a sú zriedkavé,” dodalo hnutie. Zaujímavý je podľa nich fakt, že sa im ľahšie darí presvedčiť súkromníkov ako štátnych úradníkov, aby zavádzali dvojjazyčnosť. Príkladom sú vlaky Regiojet spoločnosti Student Agency, premávajúce medzi Bratislavou a Komárnom. Názvy staníc sú v slovenčine aj v maďarčine, rovnako aj informačné materiály a rôzne plagáty vo vlaku. „Išli sme nad rámec zákona len preto, aby nám zákazník rozumel. Jazdíme na trase, kde je veľa zákazníkov maďarskej národnosti, a príde nám prirodzené, že tam máme vedľa slovenčiny aj maďarčinu,” uviedol hovorca spoločnosti Aleš Ondrůj. Dodal, že na dvojjazyčnosti pracujú spolu s miestnymi združeniami. Štátny podnik ŽSR žiadosti o zavedenie dvoch názvov odmietal. Všetky tabule, ktoré aktivisti umiestnili napríklad v Okoči alebo v Okoličnej na Ostrove, železničiari strhli. Viackrát uviedli, že slovensko-maďarské tabule im neumožňuje osádzať zákon o dráhach. V druhej polovici tohto roka sa chystá aj jeho novela. Svojpomocne osadenú dvojjazyčnú tabuľu na autobusovej stanici v Galante však nikto nestrhol. Podľa riaditeľa SAD Dunajská Streda Michala Humeníka to bolo síce osadené nezákonne, no tabuľou sa nezaoberali, pretože majú dosť iných starostí. „Myslím si, že ani obyčajní ľudia nemajú problém s tabuľami. Majú problém vyžiť.” Obyvatelia Galanty oslovení v miniankete boli za dvojaké tabule, aj proti. Päťdesiatnik Vladimír Gábor mienil, že sa to rieši zbytočne. „Všetci tu vyrastáme v zmiešanom prostredí. Moja mama bola Nemka, otec mal rumunské korene. Manželku mám Maďarku. A kto tu chce žiť, musí vedieť po slovensky.” Dvojjazyčnosť je pritom v Európe bežná. Podľa hovorcu Českých dráh Petra Štáhlavského je to normálne v Českej republike v oblasti Těšína. „Podobne viem, že napríklad v Nemecku v oblasti, kde žijú Lužickí Srbi, sú názvy staníc uvádzané dvojjazyčne, napríklad Weiswasser - Běla Woda. Bežné sú aj vo Švajčiarsku, napríklad Biel - Biene alebo Disentis - Mustér, alebo v severnom Taliansku v regióne Južné Tirolsko, kde je značná nemecká komunita. V tejto časti Talianska sa dokonca používa nemčina na prvom mieste a až za ňou taliančina, čo môže byť prekvapujúce,” naznačil.
O maďarské občianstvo požiadalo vyše 440.000 Maďarov žijúcich v zahraničí
10. mája 2013 - (tasr)
O zjednodušené udelenie maďarského občianstva požiadalo doposiaľ vyše 440.000 Maďarov žijúcich v zahraničí - z nich 360.000 už zložilo občiansku prísahu. Informoval dnes o tom vo východomaďarskej Nyíregyháze ministerský splnomocnenec Tamás Wetzel. Podľa agentúry MTI Wetzel konštatoval, že do jesene zrejme dosiahne počet žiadateľov pol milióna. V tomto roku počet žiadostí stúpol oproti rovnakému obdobiu minulého roka o 35 percent. Najviac žiadostí podali v rumunskom Sedmohradsku, kde o maďarské občianstvo prejavilo záujem vyše 100.000 ľudí. Medzi žiadateľmi bol aj 104-ročný muž, ktorý bude maďarským občanom už tretíkrát. O maďarské občianstvo požiadali aj Maďari žijúci na Slovensku. Viacerí tak v zmysle platných právnych noriem prišli o slovenské občianstvo. Poslanci NR SR sa súčasný zákon o štátnom občianstve, ktorý presadila ešte prvá vláda Roberta Fica (Smer-SD), usilovali zmierniť niekoľkokrát - vždy však neúspešne. NR SR schválila novelu zákona o štátnom občianstve v máji 2010 ako reakciu na maďarský zákon, ktorý zjednodušuje udeľovanie dvojakého občianstva zahraničným Maďarom. Podľa schválenej úpravy je strata štátneho občianstva SR možná v dvoch prípadoch; dovtedy sa tak mohlo stať iba prepustením zo štátneho zväzku SR na vlastnú žiadosť. V zmysle uvedenej úpravy občan SR automaticky stráca slovenské občianstvo, ak dobrovoľne požiada o iné. Strata sa nevzťahuje na nadobudnutie cudzieho štátneho občianstva v súvislosti s uzavretím manželstva alebo narodením.
S(z)lomarát - SLOvensko-MAďarský kamaRÁT | SZLOvák-MAgyar baRÁT
http://szlomarat.sk/
Historické mapy Slovákov ako vhodná ozdoba kancelárií i domácností
http://www.snn.sk/index.php/slovensko/1560-historicke-mapy-slovakov-ako-vhodna-ozdoba-kancelarii-i-domacnosti
Obchodná akadémia v Šuranoch vydala knihu
Čo nie je v učebnici dejepisu
7. mája 2013 - (Angelika Holomáňová - Naše Novosti / novezamky.sme.sk)
V tomto roku oslavujeme 1150. výročie príchodu slovanských vierozvestcov Cyrila a Metoda a súčasne aj 150. výročie založenia Matice slovenskej. „Rozhodli sme sa preto vydať túto publikáciu s finančnou podporou Občianskeho združenia Rodičia a priatelia OA v Šuranoch,” takto opisuje okolnosti vzniku brožúry riaditeľka obchodnej akadémie Eva Matejíčková. Autorka publikácie Helena Rusnáková síce učí celý úväzok nemčiny, ale na dejepis nezanevrela. Takmer rok zhromažďovala podklady do svojej knihy Čo nie je v učebnici dejepisu. Z dobovej tlače, z historických listov, z archívu, zo starých časopisov Sokol, Slovesnosť, či z almanachov Lipa a Concordia prácne získavala a spracovávala historické informácie. Výsledkom je útla knižočka, v ktorej nájdete životopisy dvanástich spoluzakladateľov Matice Slovenskej. „Sú to slovenskí národní buditelia, z ktorých väčšina vzišla z jednoduchého pospolitého ľudu. Zámerne som opomenula osobnosti, ktorých život a dielo je podrobnejšie znázornený v učebniciach slovenského jazyka, literatúry, dejepisu. Brožúra slúži ako doplňujúci učebný materiál napomáhajúci medzipredmetovým vzťahom dejepis - slovenský jazyk,” vysvetľuje. Nie je to jej prvá publikácia. V roku 2011 vydala s podporou Matice Slovenskej monografiu Búrlivý život J. K. Viktorina, ktorý je považovaný za zakladateľa múzea na Vyšehrade. O rok neskôr bola preložená aj do maďarčiny. Už teraz zbiera materiály na jej druhé, rozšírené vydanie. Okrem toho publikuje vo viacerých periodikách, je externou redaktorkou tlačovej agentúry a jej články ste mohli čítať aj na stránkach Našich novostí. Šurianska obchodná akadémia sa síce opiera o históriu, ale drží aj krok s dobou. Ich absolventi vstupujú na trh práce vybavení odbornými vedomosťami, zručnosťami a jazykovými znalosťami. „V škole podporujeme aktivity, ktorých výsledok prispieva k zvyšovaniu vedomostnej úrovne žiakov a zlepšeniu povedomia verejnosti. Od septembra 2014 otvárame dva nové študijné odbory: Obchodná akadémia - bilingválne štúdium v anglickom jazyku a Obchodné a informačné služby - medzinárodné obchodné vzťahy. Verím, že tým zabezpečíme pre našich absolventov ešte lepšiu pozíciu pri hľadaní zamestnania alebo v ďalšom štúdiu na vysokých školách,” dodáva E. Matejíčková. Brožúru si možno kúpiť na sekretariáte školy.
Helena Rusnáková - http://skolskyservis.teraz.sk/autor/profil/286
Cyrilo-metodská tradícia vyvolávala mimo Slovenska aj spochybňovanie
J. Karácsonyi hlásal neprítomnosť slovenského etnika na území Veľkej Moravy a vylučoval aj priamy kontakt našich predkov s cyrilo-metodskou misiou
13. mája 2013 - (tasr)
Slovensko si v tomto roku pripomína 1150. výročie príchodu sv. Cyrila a sv. Metoda na naše územie. TASR pri tejto príležitosti, okrem prehľadu domácich a zahraničných pamätníkov venovaných pamiatke osnovateľov nášho písomníctva, uvádza aj základnú vedeckú, odbornú a umeleckú, knižne publikovanú literatúru o období Veľkej Moravy a účinkovaní sv. Cyrila a sv. Metoda na jej území, teda aj na veľkej časti dnešného slovenského územia. Prehľad literatúry uvádzame ako informačný materiál aj s prihliadnutím na blížiace sa maturitné skúšky na našich gymnáziách a stredných odborných školách. Dnes je už zrejmé, a dokázali i vydokladovali to mnohí slovenskí i zahraniční historici, že cyrilo-metodská tradícia má u nás stáročnú tradíciu a v skutočnosti siaha až na prah Veľkomoravskej ríše. Zo svojej duchovnej a cirkevnej podstaty postupne prerástla aj do svetskej kultúry, najmä do literatúry a všetkých žánrov výtvarného umenia, a tak stále viac potvrdzovala svoju východiskovú pozíciu pri našom národnom obrodení. A práve táto skutočnosť vyvolávala aj jej spochybňovanie a odmietanie, ba až zosmiešňovanie. Nie však zo slovenského prostredia. Potvrdzuje to aj polemický článok Jozefa Škultétyho Čo chcú vraj Slováci so svätým Cyrilom a Metodom!, v ktorom reagoval na postoje maďarského historika a varadínskeho kanonika Ján Karácsonyiho, ktorý hlásal a dokazoval neprítomnosť slovenského etnika na území Veľkej Moravy a vylučoval aj priamy kontakt našich predkov s cyrilo-metodskou misiou. Jozef Škultéty publikoval tento polemický článok v časopise Slovák dňa 19. augusta 1928. Článok, ktorý môžeme charakterizovať aj ako kratšiu štúdiu, neskôr vyšiel v rozsiahlom výbere z jeho publicistickej tvorby Za slovenský život vo vydavateľstve Matice slovenskej v roku 1998. Odvolajúc sa na známeho slavistu a Neslováka V. Jagiča píše: „Neskôr, keď v slavistike Jagič mal už takrečeno prvé slovo, vo Viedni vyšlo jeho dielo Zur Entstehungsgeschichte der kirchenslavischen Sprache, kde hneď na začiatku vo zvláštnej kapitole postavil výklad o národopisnej povahe starej Moravy. V 9. storočí - s dôrazom vyzdvihuje potom - v starej Morave hovorilo sa rečou totožnou s dnešnou slovenskou na Morave a v Hornom Uhorsku. A to je vo vede, ako u Slovanov, tak i v celom svete, takto už ustálené.” Polemický článok Jozef Škultéty uzatvára týmto odsekom: „No a svätých apoštolov Cyrila a Metoda chcieť odškriepiť Slovákom je dnes už až - divá vec. Dielo slovanských apoštolov má svetový význam a história pri ňom neprestane spomínať Rastislava a jeho Slovákov. Lebo Rastislav pre svojich Slovákov dal vyhľadať apoštolov, z konania ktorých tu, na slovenskej zemi, vyšlo potom to veľké dielo, slovanská cirkev a slovanská písomnosť.”
Na pražskom veľtrhu Svet knihy bude najväčšia prezentácia slovenskej literatúry
13. mája 2013 - (tasr)
Literárne informačné centrum (LIC) je hlavný organizátor slovenskej účasti na 19. ročníku medzinárodného knižného veľtrhu Svet knihy Praha 2013, ktorý sa uskutoční od 16. do 19. mája. LIC pod záštitou ministra kultúry Mareka Maďariča zabezpečuje účasť spisovateľov i pestrý sprievodný program, keďže Slovensko je tento rok čestným hosťom veľtrhu. „Je to pre nás jedinečná príležitosť prezentovať sa veľkým programom. Bude to po prvýkrát, že Slovensko je na tomto veľtrhu čestným hosťom. Pripravili sme asi 70 sprievodných podujatí, na ktorých sa predstaví vyše 40 spisovateľov, tiež ilustrátori, hudobníci i herci,” na dnešnej tlačovej konferencii v Bratislave informovala riaditeľka LIC Jaroslava Vallová. Stánok SR slávnostne otvoria vernisážou výstavy Tváre slovenskej literatúry. Portréty 27 slovenských spisovateľov vytvorila slovensko-talianska fotografka Lucia Gardin. „Okrem Vilikovského som všetkých fotila prvýkrát. Som poloslovenka, moja mama aj muž sú Slováci, ale od narodenia žijem v Ríme,” povedala pre TASR fotografka. V slovenskom programe dominujú tri výročia - storočnica spisovateľa Dominika Tatarku, 1150. výročie príchodu Cyrila a Metoda na Veľkú Moravu, 20. výročie vzniku Českej a Slovenskej republiky. Na pražskom Výstavisku v stánku SR, Literárnej sále, Literárnej kaviarni, Malej sále v Pravom krídle, PEN klubovni a iných priestoroch budú stretnutia so spisovateľmi a vydavateľstvami. Program Sláva víťazom predstaví laureátov a finalistov prestížnej slovenskej ceny Anasoft litera, spomienky na budovu Metropolky a kultúrne dianie v nej pripomenie hapening s bratislavskými rožkami pod názvom Metropolka znovu otvorená, (A)Politická talkshow bude v podaní posledných premiérov v rámci federácie Petra Pitharta a Jána Čarnugurského. Bývalá premiérka Iveta Radičová predstaví svoju knihu Krajina hrubých čiar. Objavme Slovensko bude slávnostný večer vydavateľstva Dajama, ktoré vydáva časopis Krásy Slovenska a turistické publikácie o prírodných a iných zaujímavostiach v našich regiónoch a mestách. V štvordňovom programe nechýba autorské a inscenované čítanie, besedy, autogramiády a iné stretnutia. Organizátori pamätajú aj na najmenších čitateľov. Program Detského fóra je postavený na súbežných aktivitách pre deti rôzneho veku. Rodičom vytvára možnosť nerušenej prehliadky knižného veľtrhu a ich deťom miesto zmysluplne stráveného voľného času v tvorivom prostredí. Stretnutia so spisovateľmi a ilustrátormi sú zároveň príležitosťou pre učiteľov a vychovávateľov vymeniť klasickú hodinu literatúry či výtvarnej výchovy za živý workshop s autormi a oboznámiť žiakov s tajomstvami tvorby. Priestor spestria výstavy zo svetovej súťaže Bienále ilustrácií Bratislava (BIB) - Českí ilustrátori ocenení na BIB 1967-2011, Nositelia ceny detskej poroty BIB 1993-2011 a Slovenskí ilustrátori ocenení na BIB 1967-2011. Bude dvojhodinová beseda na tému Majú klasické rozprávky miesto v detských knižkách? aj iné tematické stretnutia.
Slovenské národné noviny - Slováci za hranicami - Volanie na ratu
Čo ukázali výsledky sčítania obyvateľov z roku 2011 v Maďarsku
Stiahnite si: www.oslovma.hu/XXX/SnnBenoF.pdf
http://www.oslovma.hu/index.php/sk/politika/154-politika3-politika3/994-nad-vsledkami-sitania-obyvateov-v-r-2011
Zahraniční učitelia v Žiline
Odborný seminár pre zahraničných učiteľov slovenského jazyka, literatúry a dejepisu
10. mája 2013 - (Extra plus)
Žilinský samosprávny kraj aj tento rok usporiadal Odborný seminár pre zahraničných učiteľov slovenského jazyka, literatúry a dejepisu. Slovenskí krajania v Žiline absolvovali prednášky o projektoch z fondov EÚ, zameraných najmä na literárnu tvorbu, kultúru a školstvo či etapy našich národných dejín. Súčasťou programu 2. ročníka seminára bola aj návšteva expozície maliara Vincenta Hložníka, sídla Matice v Martine či Slovenského orloja v Starej Bystrici.,,Spoluprácu s krajanmi treba ďalej rozvíjať, veď sú to najlepší vyslanci Slovenska a slovenskosti vo svete. Každodenne dokazujú, že byť a zostať Slovákom v cudzom prostredí je hrdinstvo,” povedal riaditeľ Úradu Žilinského samosprávneho kraja Pavol Holeštiak. Vzájomná spolupráca je podľa neho,,prínosná nielen pre cestovný ruch, ale aj pre zachovanie slovenského slova stovky a tisíce kilometrov od vlasti ich predkov”.
Zoznam schválených žiadostí o dotáciu ÚSŽZ v roku 2013
www.uszz.sk/data/files/Schvalene-ziadosti-o-dotaciu-2013.pdf
Dotácie z rozpočtu ÚSŽZ pre Slovákov v Maďarsku
http://www.oslovma.hu/index.php/sk/dokumenty/176-dokumenty1-dokumenty1/1015-podpora-zo-slovenska-dotacie-z-rozpotu-usz
Zoznam schválených žiadostí o dotáciu ÚSŽZ v roku 2013
www.oslovma.hu/XXX/SchvaMad.rtf
Zoznam zamietnutých žiadostí
www.uszz.sk/data/files/Zamietnute-ziadosti-o-dotaciu-2013.pdf
Zoznam vyradených žiadostí
www.uszz.sk/data/files/Vyradene-ziadosti-o-dotaciu-2013.pdf
I. Furdík podpísal s Cs. Latorcaiom dodatok k zmluve o podpore pre Stredisko pilíšskych Slovákov v Mlynkoch
14. mája 2013 - (uszz.sk)
Podpisom Dodatku č. 1 k Zmluve o poskytnutí podpory pre Stredisko pilíšskych Slovákov - Nový Slovenský dom v Mlynkoch, ktorý sa uskutočnil v utorok 14. mája 2013 v priestoroch Palugyaovho paláca na pôde Ministerstva zahraničných vecí a európskych záležitostí Slovenskej republiky v Bratislave, sa úspešne zavŕšila medzivládna dohoda medzi SR a Maďarskom o realizácii kultúrno-spoločenského stánku slovenskej národnostnej menšiny žijúcej v príslušnej lokalite Maďarska. Zmluvu podpísali Igor Furdík, predseda Úradu pre Slovákov žijúcich v zahraničí a Csaba Latorcai, zástupca štátneho tajomníka Ministerstva ľudských zdrojov Maďarska. Pred samotným aktom podpisu dodatku k predmetnej zmluve sa uskutočnilo rokovanie za okrúhlym stolom, na ktorom sa zúčastnili predstavitelia slovenskej a maďarskej delegácie. Predseda ÚSŽZ I. Furdík vysoko ocenil výsledky, ktoré slovenská a maďarská strana dosiahli pri budovaní a zabezpečení funkčnosti Strediska pilíšskych Slovákov v Mlynkoch. Konštatoval, že je to pozitívna prezentácia celkovej atmosféry v našich bilaterálnych vzťahoch. Ďalej predseda ÚSŽZ informoval o hlavných aktivitách úradu a najvýznamnejších témach, ktorým sa v súčasnosti úrad venuje. Ide predovšetkým o dotačný systém. Zástupca štátneho tajomníka Ministerstva ľudských zdrojov Maďarska Csaba Latorcai poďakoval hostiteľskej strane za srdečné privítanie. Konštatoval, že je potešením, keď môžeme hovoriť o vzájomných úspechoch a zmluvy sa môžu napĺňať aj materiálne. Za osobitne dôležitý považuje fakt, že štátni zamestnanci obidvoch krajín môžu spolu bezprostredne rokovať. Zdôraznil, že projekt Slovenského domu sa vydaril, môže slúžiť ako príklad a vyjadril vieru, že po tomto budú nasledovať ďalšie, podobne úspešné projekty. Cs. Latorcai poukázal na projekty, ktoré sú z jeho pohľadu prioritné a sú už dlhé roky predmetom zmiešanej slovensko-maďarskej komisie. Ide o spolufinancovanie maďarsko-slovenského historického časopisu a rozšírenie Slovenského domu v Békešskej Čabe. Pripravuje sa tiež rekonštrukcia škôl v Békešskej Čabe a v Novom Meste pod Šiatrom, ktorá však do značnej miery závisí od výšky finančných prostriedkov v rámci redukovaného rozpočtu Maďarska na rok 2013. V závere rokovania sa Cs. Latorcai poďakoval za užitočnú diskusiu a za pohostinstvo slovenskej strany a pozval I. Furdíka na návštevu Maďarska a tým aj na pokračovanie rokovaní o problematike slovenskej národnostnej menšiny v Maďarsku.
Fotogaléria: Slávnostné odovzdanie Strediska pilíšskych Slovákov:
https://www.facebook.com/media/set/?set=a.325012487597734.70572.147596498672668&;type=1&l=ed106ff543
Fico s Orbánom spoločne otvorili slovenský dom
http://www.oslovma.hu/index.php/sk/archiv/185-archiv-nazory-archiv-nazory/656-fico-s-orbanom-spolone-otvorili-slovensk-dom
Zborník príhovorov, vystúpení a referátov - Po Stálej konferencii SR a Slováci žijúci v zahraničí
http://www.uszz.sk/sk/stranka/2736/zbornik-stalej-konferencie-2012-uz-rozosielame-jej-ucastnikom
Stiahnite si - Zborník: www.oslovma.hu/XXX/StalKonf.pdf
Fotografická príloha: www.oslovma.hu/XXX/StalObrP.pdf
https://www.facebook.com/photo.php?fbid=416595651772750&set=a.165789530186698.33779.147596498672668&type=1&relevant_count=1
Dokument o krajanoch - Závery Stálej konferencie
http://www.oslovma.hu/index.php/sk/dokumenty/178-dokumenty3-dokumenty3/885-dokument-o-krajanoch-zavery-stalej-konferencie
Na vrcholnom snemovaní krajanov v Bratislave
http://www.oslovma.hu/index.php/sk/politika/153-politika1-politika1/881-na-vrcholnom-snemovani-krajanov-v-bratislave
Víkend Slovákov v Chorvátsku v znamení skvostných podujatí
http://www.uszz.sk/sk/stranka/2731/vikend-slovakov-v-chorvatsku-v-znameni-skvostnych-podujati
Majstrovstvá sveta vo varení a jedení bryndzových halušiek v Terchovej
http://www.haluskyterchova.sk
http://www.hlavnespravy.sk/terchova-kulturne-leto-otvoria-ms-vo-vareni-a-jedeni-bryndzovych-halusiek/100248/
Najdlhší trdelník na svete meria 206 centimetrov, upiekli ho v Skalici
18. mája 2013 - (tasr)
Najdlhší trdelník na svete meria 206 centimetrov a pochádza zo Skalice. Počas dnešného Trdlofestu ho upiekli Skaličania, ktorí prekonali minuloročný vlastný rekord o sedem centimetrov. Na jeho výrobu potrebovali 3,5 kilogramu cesta, ktoré namotávali na špeciálne vyrobený drevený valec, trdlo. Trdlo vyniesli nad pripravené ohnisko a upiekli. Celá príprava od zarobenia cesta vrátane pečenia trvala približne tri hodiny. Po upečení trdelník rozkrájali a predávali návštevníkom Trdlofestu. Výťažok z predaja putuje do skalického detského domova. Tradičným Trdlofestom sa začala letná turistická sezóna v Skalici. Prvý maxitrdelník, ktorý Skaličania upiekli v roku 2005, meral 107 centimetrov. Mesto Skalica z dôvodu zachovania tradície pečenia Skalického trdelníka klasickou metódou zriadilo v priestoroch Františkánskeho kláštora výrobňu pre tento tradičný produkt. Jemnú špecialitu zo sladkého kysnutého cesta namotanú na trdlo pečú na drevenom uhlí. Pravú chuť trdelníku dodávajú vlašské orechy a hrubá vrstva cukru. V Skalici sa trdelník udomácnil koncom 18. storočia, keď do mesta prišiel bývať maďarský generál a básnik József Gvadányi a jeho sedmohradský kuchár. Ten stál podľa historických prameňov na začiatku trdelníkovej tradície. Skaličania dosiahli, že trdelník má certifikát Európskej únie. Podľa smernice sa originálny trdelník pečie iba „vo vymedzenom území Slovenskej republiky ohraničenom zo severu štátnou hranicou s Českou republikou, západnú hranicu vymedzenej oblasti tvorí rieka Morava, južnú hranicu tvorí rieka Myjava a východnú hranicu od mesta Senica po štátne hranice s Českou republikou tvorí rieka Teplica”.
http://www.24hod.sk/v-skalici-upiekli-maxitrdelnik-meria-viac-nez-dva-metre-cl229545.html
Občan SR je povinný nahlásiť plánovaný pobyt v zahraničí, ktorý presiahne tri mesiace
Aj cez internet - „Nebudeme pokutovať” - Štátu vraj ide o doručovanie pošty a dávky
http://www.sme.sk/c/6804086/kalinak-za-nenahlaseny-pobyt-nebudeme-ludi-pokutovat.html
Wolfgang Kempelen (1734-1804)
http://www.fifik.sk/archiv-fifik2010-11-wolfgang-kempelen
10 významných slovenských vynálezcov
http://referaty.atlas.sk/prirodne-vedy/fyzika-a-astronomia/30947
Životopisy slovenských fyzikov
http://people.tuke.sk/zuzana.gibova/historia/slovenski_fyzici.htm
Zomrel Viliam Marčok
Vo veku 78 rokov zomrel významný literárny vedec, teoretik, historik a kritik, univerzitný profesor Viliam Marčok. Patril k najlepším znalcom vývinových ciest slovenskej, ale i svetovej literatúry. V poslednom období erudovane interpretoval postmodernu a v Rozhovoroch s textami prinášal nové pohľady na diela známych autorov. Nezabúdal na literárnu tvorbu krajanov, osobitne upriamoval pozornosť na hodnoty slovenskej dolnozemskej literatúry a kultúry. Ako pedagóg uviedol do literatúry mnohých dnešných spisovateľov, redaktorov a interpretov. Posledná rozlúčka so zosnulým bude 14. mája v krematóriu v Bratislave.
O trojici, ktorá inzultovala židov, súd rozhodol v zrýchlenom konaní
10. mája 2013 - (tasr)
Budapeštiansky súd odsúdil v zrýchlenom konaní trojicu mladíkov, ktorí uplynulý víkend počas zasadania Valného zhromaždenia Svetového židovského kongresu v Budapešti inzultovali účastníkov tohto podujatia. O verdikte informovalo v noci nadnes webové vydanie maďarského bulvárneho denníka Blikk. Jeden z páchateľov pôjde na tri roky do väzenia a dvaja dostali trest odňatia slobody na dva roky s trojročnou podmienkou. Gábor M. sa skupine delegátov zhromaždenia odchádzajúcich z miesta zasadania pozdravil nacistickým pozdravom, Gábor E. a Dávid utekali za skupinou a kričali protižidovské hanlivé heslá. Gábora M. poslal súd do väzenia, pretože už predtým bol odsúdený na podmienečný trest za iný trestný čin.
Voči Eve V. vzniesli obvinenie za tragickú nehodu v Maďarsku
http://www.teraz.sk/zahranicie/eva-varholikova-nehoda-obvinenie/46383-clanok.html
Návrh obžaloby Evy V. za tragickú nehodu v Maďarsku je u prokurátora
13. mája 2013 - (tasr)
Okresná prokuratúra okolia Budína prevzala od polície vyšetrovací spis s návrhom na vznesenie obvinenia Slovenky Evy V., ktorá je v Maďarsku vo vyšetrovacej väzbe po vlaňajšej augustovej dopravnej nehode so štyrmi obeťami. Tlačovú agentúru MTI o tom dnes informoval hovorca Hlavnej prokuratúry Peštianskej župy Gábor Kállai. Podľa jeho slov spis zaslalo prokuratúre veliteľstvo polície Peštianskej župy po piatkovom oboznámení sa s jeho obsahom. Žena čelí podozreniu z trestného činu spôsobenia dopravnej nehody pod vplyvom alkoholu s následkom smrti viacerých osôb. Prokuratúra preverí spis a v krátkom čase rozhodne o vznesení obvinenia, dodal hovorca. Podľa vyšetrujúcich orgánov je dokázané, že vodička bola pri nehode pod vplyvom alkoholu, konštatoval hovorca v reakcii na otázku MTI, podľa ktorej ide o významný moment, pretože obhajoba tvrdí, že Eva V. si z fľaše vodky v aute odpila vplyvom šoku až po havárii. Občianka SR na diaľnici M3 na 44. kilometri v smere na Budapešť vlani 21. augusta približne o 04.00 h zozadu narazila do fiatu, ktorý po následnom náraze do zvodidiel začal horieť. Tri osoby v aute zhoreli. Jednej žene sa podarilo z horiaceho vozidla vyliezť, no dva dni po nehode ťažkým zraneniam podľahla v budapeštianskej nemocnici. Expertíza potvrdila, že v krvi vodičky bolo v čase nehody 1,5 promile alkoholu.
Budapešť - V kauze usmrtenia vypočúvaného Rumuna vyšetrujú tretieho policajta
16. mája 2013 - (tasr)
V kauze úmrtia rumunského občana Józsefa Baru pri aprílovom výsluchu na policajnej stanici v maďarskej obci Izsák je možné trestné stíhanie aj tretieho policajta. Podľa dnešného vydania maďarského bulvárneho denníka Bors totiž veliteľ čelí podozreniu, že pohrozil policajtovi, ktorý bol svedkom násilného výsluchu. Dvaja policajti, ktorý Rumuna vypočúvali, sú už vo vyšetrovacej väzbe. „Ak sa dokáže, že veliteľ chcel prinútiť svojho podriadeného, aby zmenil svoju výpoveď, tak bude stíhaný za trestný čin navádzania ku krivej výpovedi a za zneužitie právomoci,” cituje Bors advokáta Györgya Magyara, ktorý zastupuje rodinu zosnulého. Okresný súd v maďarskom Kecskeméte 9. mája predĺžil o 90 dní vyšetrovaciu väzbu dvoch policajtov, ktorí čelia podozreniu z trestného činu ublíženia na zdraví s následkom smrti a násilného výsluchu. Policajti, ktorých medzičasom prepustili, počas výsluchu na policajnej stanici v Izsáku v Báčsko-Malokumánskej župe zbili Rumuna, ktorý zraneniam podľahol. Muž, ktorý už viac rokov žil v Maďarsku, mal údajne ukradnúť reťazovú pílu. Po trojhodinovom vypočúvaní policajti zavolali záchranárov - lekár však mohol už iba skonštatovať smrť vypočúvaného. Podľa podozrenia prokuratúry muž v noci skonal na následky traumatického šoku, spôsobeného priebežným fyzickým ubližovaním. Šéf maďarskej polícia Károly Papp nariadil vyšetriť, či za prípad nenesú zodpovednosť aj policajní nadriadení. Podľa výpovede jedného zo zadržaných policajtov počas výsluchu vypočúvaný dostal záchvat, pri ktorom sa zranil.
Maďarsko pátra po ozbrojených lupičoch, na cestách sa tvoria zápchy
http://www.teraz.sk/zahranicie/madarsko-lupici-patranie-doprava/45719-clanok.html
Kliešte opäť útočia
Aj v mestských parkoch a na sídliskách - Kliešť sa nemusí prisať hneď - Ako správne odstrániť kliešťa
http://webmagazin.teraz.sk/zdravie/zdravie-kliest-encefalitida-borelioza/726-clanok.html
Po búrkach v Maďarsku museli evakuovať 38 ľudí
http://www.teraz.sk/zahranicie/burky-madarsko-evakuacia/45969-clanok.html
V Budapešti na plavárni padli schody, zranilo sa sedem ľudí
http://www.teraz.sk/zahranicie/madarsko-plavaren-schody-zranenia/46473-clanok.html
Slováci nezlomili kliatbu, s Fínmi prehrali a skončili na ôsmom mieste
http://www.teraz.sk/sport/live-finsko-slovensko-ms13/46306-clanok.html
Víťazstvo nad USA 4:1
Slovenská hokejová reprezentácia postúpila do štvrťfinále 77. majstrovstiev sveta v hokeji v Helsinkách.
http://www.hokej.sk/reprezentacia/clanok109224-Po_vyhre_nad_USA_postupujeme_do_stvrtfinale.htm
Päť dôvodov, prečo slovenskí hokejisti neobhája na MS striebro
http://aktualne.atlas.sk/pat-dovodov-preco-slovenski-hokejisti-neobhaja-na-ms-striebro/sport/hokej/
Na gymnáziu v chorvátskej Požege sa ozýva slovenčina
10. mája 2013 sa v meste Požega v strednej Slavónii, časti Chorvátska hojne obývanej slovenskou národnostnou menšinou, uskutočnila v priestoroch gymnázia významná udalosť v rámci slávnostných Dní Gymnázia Požega rámcovaných Dňami Európy. V kultúrnom programe Akadémie študentov školy slávnostne uviedol jej riaditeľ Pavao Bucić nový vyučovací predmet - slovenský jazyk a literatúra v prítomnosti Jeho Excelencie, veľvyslanca Slovenskej republiky v Chorvátskej republike Romana Supeka, riaditeľa teritoriálneho, kultúrneho a informačného odboru Úradu pre Slovákov žijúcich v zahraničí Augustína J. Langa a predsedu Zväzu Slovákov v Chorvátsku Andreja Kurica:
http://www.uszz.sk/sk/stranka/2732/na-gymnaziu-v-chorvatskej-pozege-sa-ozyva-slovencina
Inšpiratívna OZVENA na XX. Dňoch slovenskej kultúry v Malopoľsku
http://www.uszz.sk/sk/stranka/2733/inspirativna--ozvena--na-xx-dnoch-slovenskej-kultury-v-malopolsku
Nevidím korene
http://www.slovenskezahranicie.sk/sk/blog/25/korene-su-pod-zemou
Zostali sme a aj zostaňme sami sebou...
Slováci v Maďarsku = Ohrozená národnosť / Protiváha Maďarov na Slovensku / Falošný obraz / V znamení hesla „o nás - bez nás“
http://www.slovenskezahranicie.sk/sk/blog/19/zostali-sme-a-aj-zostanme-sami-sebou
Páči sa mi to
www.oslovma.hu